open-index/open-wikipedia-markdown huggingface dataset:
బి.వి.పరమేశ్వరరావు

**బి.వి.పరమేశ్వరరావు** మహిళల ఆర్థిక స్వేచ్ఛకోసం "మహిళా సంఘాల"కు బీజం వేసినవాడు. అతను భాగవతుల చారిటబుల్‌ ట్రస్ట్‌ (బీసీటీ) వ్యవస్థాపకుడు. మహిళల ఆర్థిక స్వేచ్ఛ ద్వారానే గ్రామస్వరాజ్యం సాధ్యమని భావించిన అతను నాటి ప్రధానమంత్రి ఇందిరాగాంధీ, ఆర్థికమంత్రి పీవీ నరసింహారావు తోడ్పాటుతో అప్పట్లోనే మహిళా సంఘాలకు బీజం వేశాడు.

## జీవిత విశేషాలు
బి.వి.సోమేశ్వరరావు విశాఖ పట్నం జిల్లా, రాంబిల్లి మండలం, దిమిలి గ్రామంలో 1933 జనవరి 17 న భాగవతుల సోమన్న, సీతారావమ్మ దంపతులకు జన్మించాడు. ప్రాథమిక, ఉన్నత విద్యాభ్యాసం విశాఖపట్నంలో పూర్తి చేశాడు. ఆంధ్ర విశ్వవిద్యాలయంలో ఎమ్మెస్సీ, అమెరికా లోని పెన్‌ స్టేట్‌ యూనివర్సిటీలో న్యూక్లియర్‌ సైన్స్ లో పీహెచ్‌డీ చేశాడు. గ్రామీణ ప్రాంతం అంటే ఆయనకు ఎంతో మక్కువ. ఉన్నత విద్యను పూర్తిచేసిన తర్వాత తిరిగి స్వగ్రామం దిమిలి వచ్చాడు. ఉన్నత పాఠశాల నిర్మాణానికి గ్రామస్థులతో కలిసి నడుం బిగించాడు. పాఠశాలకు అవసరమైన భూమిని తన తండ్రిపేరుతో విరాళంగా ఇచ్చాడు. బాబా అటామిక్ రీసెర్చ్ సెంటర్ ముంబైలో రీసెర్చ్ అసోసియేట్‌గా కొన్నాళ్లు పనిచేశాడు.

## భాగవతుల చారిటబుల్‌ ట్రస్ట్‌
గ్రామీణ ప్రజలకు, వ్యవసాయ రంగంలోని రైతులకు సేవలు అందించాలన్న ఉద్దేశంతో 1976లో భాగవతుల చారిటబుల్‌ ట్రస్ట్‌ను ఏర్పాటు చేశాడు. ఆ సంస్థ ద్వారా అప్పటి నుంచి ఎన్నో సేవా కార్యక్రమాలు నిర్వహిస్తున్నాడు. వయోజనవిద్య కోసం పలు స్వచ్ఛంద సంస్థలతో కలిసి జిల్లాలోని 27 మండలాల్లో నాన్‌ఫార్మల్‌ స్కూళ్లను ఏర్పాటు చేశాడు. రెసిడెన్షియల్‌ స్కూల్‌, ఐటీఐ, యువతకు ఉపాధి శిక్షణ, రైతుల కోసం కృషివిజ్ఞాన కేంద్రం ద్వారా వ్యవసాయ మండలి ఏర్పాటు చేశాడు. విద్యతో పాటు గ్రామీణ ప్రాంతాల్లో నిరుద్యోగులు, మహిళలకు స్వయం ఉపాధి శిక్షణ, ఆరోగ్య సేవలు, వ్యవసాయ పరిశోధన, బీడు భూములను సాగులోకి తేవడం లాంటి అనేక విప్లవాత్మక కార్యక్రమాలను దిగ్విజయంగా నిర్వహించాడు. గ్రామీణ కళలు, సంస్కృతి పరిరక్షణకు ప్రత్యేక కార్యక్రమాలు చేపట్టాడు.

## రచయితగా
అతను ‘నమ్మలేని నిజాలు, నా గ్రామానుభవాలు’ పేరుతో పుస్తకాన్ని రచించాడు.

## వ్యక్తిగత జీవితం
అతను 2019 జూన్ 9 న మరణించాడు. అతనికి భార్య, ఇద్దరు కుమారులు, ఇద్దరు కుమార్తెలు ఉన్నారు.

## మూలాలు

## బాహ్య లింకులు
* 
* 
* 

వర్గం:1933 జననాలు
వర్గం:2019 మరణాలు
వర్గం:విశాఖపట్నం జిల్లా సామాజిక కార్యకర్తలు
వర్గం:విశాఖపట్నం జిల్లా శాస్త్రవేత్తలు
వర్గం:ఆంధ్ర విశ్వవిద్యాలయం పూర్వ విద్యార్థులు
వర్గం:గాంధేయవాదులు
వర్గం:విశాఖపట్నం జిల్లా విద్యాదాతలు
కిస్ (2013 సినిమా)

**కిస్** 2013, సెప్టెంబరు 12న విడుదలైన తెలుగు చలనచిత్రం. అడివి శేష్ దర్శకత్వం వహించిన ఈ చిత్రంలో అడవి శేషు, ప్రియా బెనర్జీ నటించారు.

## నటవర్గం
* అడివి శేష్ (సన్నీ)
* ప్రియా బెనర్జీ (ప్రియా)
* చంద్ర అడివి (ప్రియా తండ్రి)
* షఫీ మోయిన్ (మూర్తి)
* భరత్ రెడ్డి (రవి)
* ఆనంద్ బచ్చు (గోపి)
* భాను ఎనమండ్ర (లక్ష్మీ)
* రామకృష్ణ కొండముడి (మహేష్)
* ఉజ్వల్ కస్తల (కుమార్)
* వెరోనిక వాలెన్సియా (అంజెలా)

## సాంకేతికవర్గం
* దర్శకత్వం: అడివి శేష్
* నిర్మాత: సాయి కిరణ్ అడవి
* సంగీతం: శ్రీచరణ్ పాకాల, పెటె వండర్
* ఛాయాగ్రహణం: శానియేల్ దేవ్

## పాటలు
ఈ చిత్రానికి సంగీతం శ్రీచరణ్ పాకాల అందించగా, రెండు పాటలకు పెటె వండర్ సంగీతం అందించాడు.

## స్పందన
ఈ చిత్రానికి రెడిఫ్.కామ్ 2.5/5 రేటింగ్ ఇచ్చింది.

## మూలాలు

## ఇతర లంకెలు
* 

వర్గం:తెలుగు ప్రేమకథా సినిమాలు
కె.పి. వివేకానంద గౌడ్

**కె.పి. వివేకానంద గౌడ్**, తెలంగాణ రాష్ట్రానికి చెందిన రాజకీయ నాయకుడు. ప్రస్తుతం భారత్ రాష్ట్ర సమితి పార్టీ తరపున కుత్బుల్లాపూర్ శాసనసభ నియోజకవర్గం శాసన సభ్యుడిగా ప్రాతినిధ్యం వహిస్తున్నాడు. 

## జననం, విద్య
వివేకానండ గౌడ్ 1977, అక్టోబర్ 21 న  కెఎం పాండు, శ్యామల దంపతులకు తెలంగాణ రాష్ట్రం, మేడ్చల్ జిల్లా, కుత్బుల్లాపూర్‌ మండలంలోని కుతుబుల్లాపూర్ లో జన్మించాడు. తండ్రి పాండు రెండుసార్లు సర్పంచ్‌గా పనిచేశాడు. కుత్బుల్లాపూర్ మునిసిపాలిటీకి మొదటి చైర్మన్ గా ఎన్నికయ్యాడు. చింతల్ సమీపంలోని హెచ్ఎంటి ఉన్నత పాఠశాలలో 1994లో తన పాఠశాల విద్యను పూర్తిచేసిన వివేకానంద, 1996లో హైదరాబాదు పంజాగుట్టలోని చాణక్య జూనియర్ కాలేజీలో ఇంటర్మీడియట్ పూర్తి చేశాడు. ఆ తరువాత ఉస్మానియా యూనివర్సిటీకి అనుబంధంగా ఉన్న ముఫాఖమ్ జా కాలేజ్ ఆఫ్ ఇంజనీరింగ్ టెక్నాలజీ కళాశాల నుండి 2001లో తన ఇంజనీరింగ్ పూర్తి చేశాడు.

## వివాహం
వివేకానండ గౌడ్ కు సౌజన్యతో వివాహం జరిగింది. ఒక కుమారుడు, ఒక కుమార్తె ఉన్నారు.

## రాజకీయ విశేషాలు
వివేకానంద గౌడ్ ఇంజనీరింగ్ పూర్తిచేసిన తర్వాత శక్తి యువ సేవా సమితిని ప్రారంభించిన వివేకానంద 2000 సంవత్సరంలో క్రియాశీల రాజకీయాల్లోకి వచ్చాడు. 2009లో ఉమ్మడి ఆంధ్రప్రదేశ్ లో కుత్బుల్లాపూర్ నియోజకవర్గంలో టిడిపి నుంచి పోటీచేసి స్వతంత్ర అభ్యర్థి కూన శ్రీశైలం గౌడ్ చేతిలో ఓడిపోయాడు. 2014లో జరిగిన తెలంగాణ సార్వత్రిక ఎన్నికల్లో భాగంగా తెలుగుదేశం పార్టీ అభ్యర్థిగా పోటీచేసి సమీప తెలంగాణ రాష్ట్ర సమితి పార్టీ అభ్యర్థి కె. హనుమంత్ రెడ్డిపై 39,021 ఓట్ల మెజారిటీతో గెలుపొందాడు.వివేకానంద గౌడ్ 10 ఫిబ్రవరి 2016న తెలంగాణ రాష్ట్ర సమితి పార్టీలో చేరాడు. 2018లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీ అభ్యర్థిగా పోటీచేసి సమీప కాంగ్రెస్ పార్టీ అభ్యర్థి కూన శ్రీశైలం గౌడ్ పై 41,500 ఓట్ల మెజారిటీతో గెలుపొందాడు.

వివేకానంద గౌడ్ 2023 శాసనసభ ఎన్నికల్లో ఎన్నికల్లో 85576 ఓట్ల భారీ మెజారిటీతో గెలిచాడు. ఆయనను శాసనసభలో బీఆర్ఎస్ పార్టీ విప్‌‌గా 2025 ఫిబ్రవరి 4న నియమితుడయ్యాడు.

## హోదాలు
# తెలంగాణ శాసనసభ రూల్స్ కమిటీ సభ్యుడు

## ఇతర వివరాలు
# యుఎస్‌లో జరిగిన యుఎస్ యంగ్ లీడర్స్ పొలిటికల్ ప్రోగ్రామ్‌లో భారతదేశానికి ప్రాతినిధ్యం వహించిన ఐదుగురిలో తెలంగాణ రాష్ట్రం నుండి వివేకానంద ఒకరు మాత్రమే.
#హాంకాంగ్, సింగపూర్, యునైటెడ్ అరబ్ ఎమిరేట్స్, యునైటెడ్ స్టేట్స్ ఆఫ్ అమెరికా మొదలైన దేశాలు సందర్శించాడు.
#2014లో పుణె భారతీయ ఛత్ర సంసద్ నుండి ఉత్తరాఖండ్ రాష్ట్ర శాసనసభ స్పీకర్ చేతులమీదుగా 2014 సంవత్సరానికి ఆదర్శ్ యువ విద్యార్థి పురస్కారం అందుకున్నాడు.

## మూలాలు

వర్గం:జీవిస్తున్న ప్రజలు
వర్గం:1977 జననాలు
వర్గం:తెలంగాణ శాసన సభ్యులు (2014)
వర్గం:తెలంగాణ శాసన సభ్యులు (2018)
వర్గం:మేడ్చల్ జిల్లా వ్యక్తులు
వర్గం:మేడ్చల్ జిల్లా రాజకీయ నాయకులు
వర్గం:మేడ్చల్ జిల్లా నుండి ఎన్నికైన శాసన సభ్యులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:తెలంగాణ శాసన సభ్యులు (2023)
అల్కా యాగ్నిక్

ఆల్కా యాగ్నిక్ 1966 మార్చి 20 కోల్‌కతాలో పశ్చిమ బెంగాల్ లో జన్మించారు. ఆల్కా యాగ్నిక్  భారతీయ గాయని.

## ప్రారంభ జీవితం
యాగ్నిక్ కోల్‌కతాలో 20 మార్చి 1966న జన్మించింది.ఆమె తండ్రి పేరు ధర్మేంద్ర శంకర్.  ఆమె తల్లి శుభా భారతీయ శాస్త్రీయ సంగీత గాయకురాలు. అల్కా యాగ్నిక్ 1972లో తన 6వ సంవత్సరంలో ఆమె కలకత్తాలోని ఆకాశ్వని (ఆల్ ఇండియా రేడియో) కోసం పాడటం ప్రారంభించింది. 10 సంవత్సరాల వయస్సులో, ఆమె తల్లి ముంబైకి తీసుకువచ్చింది.తరువాతి యాగ్నిక్ కీ కోల్‌కతా పంపిణీదారు నుండి రాజ్ కపూర్‌కు లేఖ వచ్చింది.కపూర్ ఆ అమ్మాయిని స్వరం విని ప్రముఖ సంగీత దర్శకుడు లక్ష్మీకాంత్‌కు లేఖతో పంపాడు. ఆకట్టుకున్న, లక్ష్మీకాంత్ ఆమెకు అవకాశాలు  ఇచ్చాడు.డబ్బింగ్ ఆర్టిస్ట్‌గా తక్షణ ప్రారంభం, గాయకురాలిగా వీటిలో శుభా తన కుమార్తె కోసం రెండోదాన్ని ఎంచుకుంది.
## కెరీర్
పదేళ్ల వయసులో ముంబై చేరుకున్న యాగ్నిక్, 1980 లో హిందీ చిత్రం లావారిస్‌లో ఆమె పాటను పాడారు. కానీ ఆమె యాసిడ్ 19 చిత్రం ఒకటి, రెండు , మూడు ఈ పాటలు ప్రజాదరణ పొందాయి. ఈ పాటకి ఆమె మొదటి ఫిల్మ్‌ఫేర్ అవార్డును కూడా అందుకుంది. ఆమె 1990 2000 లలో ప్రాచుర్యం పొందిన అనేక పాటలను పాడింది. ఆల్కా యాగ్నిక్ మొత్తం 5 హిందీ చిత్రాలలో 5 పాటలు పాడారు. ఆల్కా యాగ్నిక్ హిందీ, గుజరాతీ, అవధి, ఒరియా, అస్సామీ, మణిపురి, నేపాలీ, రాజస్థానీ, బెంగాలీ, భోజ్‌పురి, పంజాబీ, మరాఠీ, తెలుగు, తమిళం, మలయాళీ, ఇంగ్లీష్ భాషలలో పాడారు.
## పునస్కారాలు
ఆమె ఉత్తమ మహిళా ప్లేబ్యాక్ సింగర్‌కు ఫిలింఫేర్ అవార్డు 36 నామినేషన్లు లో ఏడుసార్లు విజేతగా నిలిచింది. రెండుసార్లు జాతీయ చలనచిత్ర పురస్కార గ్రహీత. బాలీవుడ్ మహిళా విభాగంలో సోలోలు పాడిన లతా మంగేష్కర్, ఆశా భోంస్లే తర్వాత ఆమె 3వ స్థానంలో నిలిచింది. ఆమె 1000కి పైగా చిత్రాలలో 20,000 పాటలు పాడింది.

## మూలాలు

వర్గం:హిందీ సినిమా నేపథ్యగాయకులు
వర్గం:భారతీయ మహిళా గాయకులు
క్రిక్‌బజ్

## చరిత్ర
క్రిక్‌బజ్‌ను పంకజ్ ఛపర్వాల్,
పియూష్ అగర్వాల్,ప్రవీణ్ హెగ్డే.2004 లో సృష్టించారు. 2010 లో క్రిక్‌బజ్ ప్రత్యక్ష క్రికెట్ వార్తలు, స్కోర్‌ల కోసం మొబైల్  లో స్కోరు చూసుకునే విధంగా రూపొందించారు. 

నవంబర్ 2014 లో, టైమ్స్ ఆఫ్ ఇండియా అనుబంధ సంస్థ టైమ్స్ ఇంటర్నెట్ , క్రిక్‌బజ్‌లో తెలియని మొత్తానికి మెజారిటీ వాటాను సొంతం చేసుకుంది. వెబ్‌సైట్‌ను అసలు వ్యవస్థాపకులు నిర్వహిస్తున్నారు. 

జనవరి 2015 లో, టైమ్స్ ఇంటర్నెట్ యాజమాన్యంలోని గో క్రికెట్‌ను క్రిక్‌బజ్‌లో విలీనం చేశారు.

## ప్రజాదరణ
ఏప్రిల్ 2019 లో, క్రిక్‌బజ్ ప్రపంచవ్యాప్తంగా 259  అలెక్సా ఇంటర్నెట్ ద్వారా భారతదేశం, బంగ్లాదేశ్‌లో 16 వ స్థానంలో నిలిచింది. ఈ సైట్ 2014 లో భారతదేశంలో అత్యధికంగా శోధించిన 7 వ స్థానంలో ఉంది. మొబైల్ యాప్  2014 లో 50 మిలియన్ డౌన్‌లోడ్‌లను దాటింది, వెబ్‌సైట్‌ను ప్రపంచవ్యాప్తంగా 50 మిలియన్లకు పైగా వినియోగదారులు ఉపయోగిస్తున్నారు. 

## స్పాన్సర్షిప్
ఆగస్టు 2015 లో, క్రిక్‌బజ్‌ను భారత్-శ్రీలంక టెస్ట్ సిరీస్‌కు టైటిల్ స్పాన్సర్‌గా ఎంపిక చేశారు.

## మూలాలు

## బాహ్య లంకెలు
*
వర్గం:క్రికెట్ వెబ్‌సైట్లు
వర్గం:భారతీయ వెబ్‌సైట్లు
శంకర (2016 సినిమా)

**శంకర** 2016, అక్టోబరు 21న విడుదలైన తెలుగు చలనచిత్రం. తాతినేని సత్య దర్శకత్వం వహించిన ఈ చిత్రంలో నారా రోహిత్, రెజీనా, ఆహుతి ప్రసాద్, ఎం. ఎస్. నారాయణ, రాజీవ్ కనకాల, ప్రగతి తదితరులు నటించగా సాయి కార్తీక్ సంగీతం అందించాడు. తమిళంలో విజయం సాధించిన *మౌన గురు* చిత్రం ఆధారంగా ఇది తెరకెక్కింది.

## కథానేపథ్యం
శంకర్ (నారా రోహిత్) హాస్టల్‌లో ఉంటూ చదువుకుంటుంటాడు. అనుకోని పరిస్థితుల్లో ఒక పోలీసు అధికారి (జాన్ విజయ్) వల్ల శంకర్) మాదకద్రవ్యాల కేసులో ఇరుక్కుంటాడు. శంకర్ ఆ సమస్యను ఎలా పరిష్కరించాడు అనేది మిగతా కథ.

## నటవర్గం
* నారా రోహిత్
* రెజీనా
*జాన్ విజయ్
* నీల్యా
* ఆహుతి ప్రసాద్
* ఎం. ఎస్. నారాయణ
* రాజీవ్ కనకాల
* ప్రగతి
* హాజెల్ క్రౌనీ (ప్రత్యేక పాట)

## సాంకేతికవర్గం
* దర్శకత్వం: తాతినేని సత్య
* నిర్మాత: ఆర్.వి. చంద్రమౌళి ప్రసాద్
* సంగీతం: సాయి కార్తీక్
* ఛాయాగ్రహణం: టి. సురేందర్ రెడ్డి
* కూర్పు: కోటగిరి వెంకటేశ్వరరావు
* నిర్మాణ సంస్థ: శ్రీ లీల మూవీస్

## ఇతర వివరాలు
# 2013, జనవరి 24న ప్రసాద్ ల్యాబ్స్‌లో ఈ చిత్ర ప్రారంభోత్సవం జరిగింది. రమేష్ ప్రసాద్ క్లాప్ కొట్టగా, చాముండేశ్వరినాథ్ కెమెరా ఆన్ చేయగా వి. వి. వినాయక్ మొదటి షాట్ కు గౌరవ దర్శకత్వం వహించారు.
# *యు మీ ఔర్ హమ్*, *ఎ ఫ్లాట్‌* వంటి హిందీ చిత్రాలలో నటించిన బ్రిటీష్ మోడల్‌, నటి హజెల్ క్రౌనీపై ఒక ఐటమ్ సాంగ్ చిత్రీకరించబడింది.

## పాటలు
సాయి కార్తీకం సంగీతం అందించిన ఈ చిత్రంలోని పాటలు అదిత్య మ్యూజిక్ ద్వారా విడుదల అయ్యాయి.

## మూలాలు

## ఇతర లంకెలు
*

వర్గం:ఆహుతి ప్రసాద్ నటించిన సినిమాలు
వర్గం:ఎం.ఎస్.నారాయణ నటించిన సినిమాలు
వర్గం:రాజీవ్ కనకాల నటించిన సినిమాలు
వర్గం:తెలుగు కుటుంబకథా సినిమాలు
వర్గం:తెలుగు ప్రేమకథా సినిమాలు
వర్గం:2016 తెలుగు సినిమాలు
బెల్లాన చంద్రశేఖర్

**బెల్లాన చంద్రశేఖర్** భారతీయ రాజకీయ నాయకుడు. అతను భారతదేశ 17వ సార్వత్రిక ఎన్నికలలో విజయనగరం లోక్‌సభ నియోజకవర్గం నుండి యువజన శ్రామిక రైతు కాంగ్రెస్ పార్టీ అభ్యర్థిగా పోటీ చేసి లోక్‌సభ సభ్యునిగా గెలుపొందాడు. 

## జీవిత విశేషాలు
బెల్లాన చంద్రశేఖర్‌  గరివిడి ఎస్‌డీఎస్‌ అటానమస్‌ డిగ్రీ కళాశాలలో 1980–1983 వరకు డిగ్రీ చదివిన రోజుల్లో విద్యార్థి సంఘ నాయకునిగా పనిచేశాడు. 1990–1993లో  మహారాజా కళాశాలలో బీఎల్‌ చదివాడు. అతను  చీపురుపల్లిలో గల మున్సిఫ్‌ మేజిస్ట్రేట్‌ కోర్టులో బార్‌ అసోసియేషన్‌ అధ్యక్షునిగా పనిచేసాడు. అతను గతంలో జెడ్.పి.టి.సి గా, విజయనగరం జిల్లా పరిషత్‌ చైర్మన్‌గా పనిచేశాడు.  అతని తండ్రి  సింహాచలం  న్యాయవాది. అతను రెండు దశాబ్దాల పాటు చీపురుపల్లి మేజర్‌ పంచాయతీ సర్పంచ్‌గా పని చేశాడు. బెల్లాన చంద్రశేఖర్‌ భార్య శ్రీదేవి చీపురుపల్లి మేజర్‌ పంచాయతీకి పదేళ్లు సర్పంచ్‌గా పనిచేసింది. 
బెల్లాన చంద్రశేఖర్ 2014లో చీపురుపల్లి శాసనసభా నియోజకవర్గం నుండి వై.ఎస్.ఆర్ కాంగ్రెస్ పార్టీ తరపున పోటీ చేసాడు. కానీ ఓడిపోయాడు. 
## మూలాలు

వర్గం:17వ లోక్‌సభ సభ్యులు
వర్గం:జీవిస్తున్న ప్రజలు
వర్గం:విజయనగరం జిల్లా నుండి ఎన్నికైన లోక్‌సభ సభ్యులు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
మెతుకు ఆనంద్

**డా. మెతుకు ఆనంద్**, తెలంగాణ రాష్ట్రానికి చెందిన రాజకీయ నాయకుడు.  భారత్ రాష్ట్ర సమితికి చెందిన మాజీ వికారాబాద్ శాసనసభ నియోజకవర్గం కిసభ్యుడు.

## జననం
ఆనంద్ 1974, జూన్ 4న పోచయ్య - సాయమ్మ దంపతులకు తెలంగాణ రాష్ట్రం, వికారాబాదు జిల్లా, ధరూర్ మండలంలోని కెరెల్లి గ్రామంలో జన్మించాడు.  హైదరాబాదులోని గాంధీ వైద్య కళాశాలలో ఎంబిబిఎస్, ఎన్టీఆర్ యూనివర్సిటీ ఆఫ్ హెల్త్ సైన్స్ (విజయవాడ) పరిధిలోని కాకతీయ మెడికల్ కాలేజ్ లో పోస్ట్ గ్రాడ్యుయేషన్ మాస్టర్ ఆఫ్ సర్జరీ (ఎండి, (ఓబిజి), ఎంఎస్ (జనరల్ సర్జన్)) చదివాడు. తరువాత కొంతకాలం వైద్యవృత్తిని చేపట్టాడు.

## వ్యక్తిగత జీవితం
ఆనంద్ కు డా. సబితతో వివాహం జరిగింది. వారికి ఒక కుమార్తె (వినూత్న), ఒక కుమారుడు (వైభవ్) ఉన్నారు.

## రాజకీయ విశేషాలు
ఆనంద్ కొంతకాలం వైద్యుల ఐకాస అధ్యక్షుడిగా ఉన్నాడు. ఆ తరువాత తెలంగాణ రాష్ట్ర సమితి పార్టీలో చేరాడు. 2013-14లో వికారాబాద్‌ నియోజకవర్గం తెలంగాణ రాష్ట్ర సమితి ఇన్‌ఛార్జిగా ఉన్నాడు. 2018లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీ అభ్యర్థిగా వికారాబాద్‌ నియోజకవర్గం నుండి పోటీచేసి సమీప కాంగ్రెస్ పార్టీ అభ్యర్థి జి. ప్రసాద్ కుమార్ పై 3,526 ఓట్ల మెజారిటీతో గెలుపొందాడు.మెతుకు ఆనంద్ 26 జనవరి 2022న వికారాబాదు జిల్లా, తెలంగాణ రాష్ట్ర సమితి పార్టీ అధ్యక్షుడిగా నియమితుడయ్యాడు.

## మూలాలు

వర్గం:జీవిస్తున్న ప్రజలు
వర్గం:1974 జననాలు
వర్గం:తెలంగాణ రాష్ట్ర సమితి రాజకీయ నాయకులు
వర్గం:తెలంగాణ శాసన సభ్యులు (2018)
వర్గం:వికారాబాదు జిల్లా వ్యక్తులు
వర్గం:వికారాబాదు జిల్లా రాజకీయ నాయకులు
గొడ్డేటి మాధవి

**గొడ్డేటి మాథవి** రాజకీయ నాయకురాలు,  భారతదేశ 17వ లోక్‌సభలో లోక్‌సభ సభ్యురాలు. ఆమె ఆంధ్రప్రదేశ్ రాష్ట్రంలో అతి పిన్నవయసు గల పార్లమెంటు సభ్యురాలు. ఆమె 2019 భారత సార్వత్రిక ఎన్నికలలో  యువజన శ్రామిక రైతు కాంగ్రెస్ పార్టీ తరపున అరకు లోక్‌సభ నియోజకవర్గం నుండి గెలుపొందింది.  

## జీవిత విశేషాలు
1992లో విశాఖపట్నం జిల్లా కొయ్యూరు మండలం శరభన్నపాలెంలో  గొడ్డేటి దేముడు, చెల్లయమ్మ దంపతులకు జన్మించింది. ఆమె తండ్రి కమ్యూనిస్టు నాయకుడు, మాజీ శాసనసభ్యుడు.   తల్లి చెల్లయమ్మ సెకండరీ గ్రేడు ఉపాధ్యాయినిగా పనిచేస్తున్నది. మాధవి  అవివాహితురాలు. బీఎస్సీ బీఈడీ చదివిన ఆమె వివిధ పాఠశాలలలో పి.ఇ.టి గా పనిచేసింది. ఆమె కొండదొర సామాజిక వర్గానికి చెందినది.  తన తండ్రిలాగా తాను ఒక ప్రజాప్రతినిధి అయితే ప్రజలకు సేవ చేసుకునే అవకాశం ఉంటుందని భావించి రాజకీయాల్లోకి రావాలని తాను నిర్ణయించుకున్నట్లు ఆమె తెలిపింది. 

## లోక్‌సభ సభ్యురాలిగా
కేవలం 25 ఏళ్ల 3 నెలల వయసుకే ఎంపీగా ఎన్నికై లోక్‌సభ చరిత్రలోనే అత్యంత పిన్నవయస్కురాలైన ప్రతినిధిగా రికార్డుకెక్కింది.
## మూలాలు

వర్గం:1992 జననాలు
వర్గం:జీవిస్తున్న ప్రజలు
వర్గం:17వ లోక్‌సభ సభ్యులు
వర్గం:ఆంధ్రప్రదేశ్ నుండి ఎన్నికైన మహిళా లోక్‌సభ సభ్యులు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
వర్గం:విశాఖపట్నం జిల్లా వ్యక్తులు
ఎస్‌. రాజేందర్ రెడ్డి

** సుంకి రాజేందర్‌ రెడ్డి**, తెలంగాణ రాష్ట్రానికి చెందిన రాజకీయ నాయకుడు, విద్యావేత్త. ప్రస్తుతం భారత్ రాష్ట్ర సమితి పార్టీ తరపున నారాయణపేట శాసనసభ నియోజకవర్గం. వివిధ కళాశాలలు స్థాపించాడు

## జననం, విద్య
రాజేందర్ రెడ్డి 1964, మే 6న రాజేశ్వర్ రెడ్డి- యశోధర దంపతులకు తెలంగాణ రాష్ట్రం, మహబూబ్ నగర్ జిల్లా, కోయిలకొండ మండలంలోని సేరివెంకటాపూర్ గ్రామంలో జన్మించాడు. తండ్రి రాజేశ్వర్‌రెడ్డి జనసంఘ్‌ పార్టీ నాయకుడిగా పనిచేశాడు. 1973, 1978లో రెండుసార్లు మహబూబ్‌నగర్‌ శాసనసభ నియోజకవర్గం నుంచి ఎమ్మెల్యేగా పోటీచేసి ఓడిపోయాడు. రాజేందర్ రెడ్డి కర్ణాటక రాష్ట్రం, గుల్బర్గా యూనివర్సిటీ పరిధిలోని రాయచూర్ వి.వెల్.సి.పి. కళాశాల నుండి 1996లో ఎంఫార్మసీ పూర్తిచేశాడు. రాజేందర్ రెడ్డికి ఇద్దరు అన్నలు (విజయభాస్కర్‌రెడ్డి, రవీందర్‌రెడ్డి), ఒక అక్క (శ్రీలత).

## వ్యక్తిగత జీవితం
నాగర్‌కర్నూల్‌ జిల్లా, కల్వకుర్తి మండలం, బైరంపురం గ్రామానికి చెందిన డాక్టర్‌ జగన్మోహన్‌రెడ్డి కుమార్తె స్వాతిరెడ్డితో 1994లో రాజేందర్ రెడ్డి వివాహం జరిగింది. వారికి ఒక కుమారుడు (అమృతరెడ్డి), ఒక కుమార్తె (నందికారెడ్డి) ఉన్నారు.

## ఉద్యోగ జీవితం
బీ ఫార్మసీ తరువా హైదరాబాద్‌లోని ఎస్‌ఎల్‌ఎన్‌ కంపెనీలో రూ.350కు నైట్‌డ్యూటీ చేశాడు. 1986 డిసెంబరు 15న బెంగళూరుకు వెళ్ళాడు. చిగ్‌బలాపూర్‌ ఫార్మ కంపెనీలో అధ్యాపకుడిగా చేరి, రెండేళ్ల పాటు ప్రిన్సిపల్‌గా పనిచేశాడు. ఒక రూరల్‌ కాలేజీ ఆఫ్‌ ఫార్మసీని లీజుకు చేసుకుని ఐదేళ్లు నడిపి, షాపూర్‌లో ఎంఫార్మసీ కాలేజీ, రాయచూర్‌లో బిఫార్మసీ ఏర్పాటుచేసి మెడికల్‌ కాలేజీ పెట్టాడు.

## రాజకీయ విశేషాలు
తెలుగుదేశం పార్టీ ద్వారా రాజకీయ జీవితం ప్రారంభించిన రాజేందర్ రెడ్డి, 2014లో జరిగిన తెలంగాణ సార్వత్రిక ఎన్నికల్లో భాగంగా తెలుగుదేశం పార్టీ అభ్యర్థిగా పోటీచేసి తెలంగాణ రాష్ట్ర సమితి పార్టీ అభ్యర్థి కె. శివకుమార్ రెడ్డి పై 2270 ఓట్ల మెజారిటీతో గెలుపొందాడు. 2016 ఫిబ్రవరిలో టిఆర్ఎస్ పార్టీలో చేరాడు. 2018లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీ అభ్యర్థిగా పోటీచేసి బిఎల్ఎఫ్ పార్టీ అభ్యర్థి కె. శివకుమార్ పై 15,187 ఓట్ల మెజారిటీతో గెలుపొందాడు. ఎస్. రాజేందర్ రెడ్డి 2022 జనవరి 26న తెలంగాణ రాష్ట్ర సమితి పార్టీ నారాయణపేట జిల్లా అధ్యక్షుడిగా నియమితుడయ్యాడు. ఆయనను 2023లో జరిగే శాసనసభ ఎన్నికల్లో నారాయణపేట నుండి బీఆర్‌ఎస్‌ ఎమ్మెల్యే అభ్యర్థిగా ప్రకటించారు.

## హోదాలు

# తెలంగాణ శాసనసభ గ్రంథాలయ కమిటీ సభ్యుడు 
# తెలంగాణ శాసనసభ వక్ఫ్ భూములపై హౌస్ కమిటీ సభ్యుడు
# తెలంగాణ శాసనసభ గ్రంథాలయ కమిటీ చైర్మన్ (22.09.2019 నుండి)

## ఇతర వివరాలు

# చైనా, హాంకాంగ్, థాయిలాండ్, యునైటెడ్ అరబ్ ఎమిరేట్స్, యునైటెడ్ స్టేట్స్ ఆఫ్ అమెరికా మొదలైన దేశాలు సందర్శించాడు.
# రాయచూర్‌ జిల్లాకేంద్రంలో 1,100 పడకల ఆస్పత్రిని ఏర్పాటు చేసి ఉచితంగా వైద్యసేవలు అందిస్తున్నాడు.
# బెంగళూరులో సెంట్రల్‌ స్కూల్‌ ఏర్పాటు చేసి రూ.6 లక్షల విలువ చేసే విద్యను రూ.37వేలకే అందిస్తున్నాడు.

## మూలాలు

వర్గం:జీవిస్తున్న ప్రజలు
వర్గం:1964 జననాలు
వర్గం:తెలంగాణ రాష్ట్ర సమితి రాజకీయ నాయకులు
వర్గం:తెలంగాణ శాసన సభ్యులు (2018)
వర్గం:తెలంగాణ శాసన సభ్యులు (2014)
వర్గం:మహబూబ్ నగర్ జిల్లా వ్యక్తులు
వర్గం:మహబూబ్ నగర్ జిల్లా రాజకీయ నాయకులు
వర్గం:మహబూబ్ నగర్ జిల్లా నుండి ఎన్నికైన శాసన సభ్యులు
వర్గం:పార్టీలు ఫిరాయించిన రాజకీయ నాయకులు
పవిత్ర (2013 సినిమా)

**పవిత్ర** 2013, జూన్ 7న విడుదలైన తెలుగు చలనచిత్రం. జనార్ధన మహర్షి దర్శకత్వం వహించిన ఈ చిత్రంలో శ్రియా సరన్, రోజా, సాయి కుమార్, బ్రహ్మానందం తదితరులు నటించగా, ఎం. ఎం. శ్రీలేఖ సంగీతం అందించారు. శ్రియా వేశ్యగా నటించిన ఈ చిత్రం తమిళ, మళయాల భాషల్లో కూడా విడుదల అయింది.

## కథ
అనారోగ్యంతో ఉన్న తన తల్లిని కాపాడేందుకు పవిత్ర (శ్రియా) యుక్త వయస్సులోనే మేనమామ సంరక్షణలోనే పవిత్రురాలిగా మారుతుంది. రాజకీయ నాయకులు, స్వామీజీలు ఎంతోమంది విటులు ఆమె దగ్గరకు వస్తుంటారు. సమాజంలో తనకు జరిగినట్లే మరికొంతమందికి అన్యాయం జరుగుతుందని తెలుసుకున్న పవిత్ర మోడలింగ్‌లో మోసపోయిన ఆరుగురును రక్షించి, వారికి అన్యాయం చేసిన స్టిల్‌ ఫొటోగ్రాఫర్‌ శివ (శివాజీ) ను జైలుకు పంపిస్తుంది. విటుడుగా ఆమె దగ్గరకు వెళ్ళి, ఆమె గతాన్ని తెలుసుకున్న సుదర్శన్‌ (సాయికుమార్‌), తన రాజకీయ ఎదుగుదల కోసం తన కొడుకైన మున్నా (కౌశిక్‌బాబు)కు పవిత్రనిచ్చి పెండ్లి చేస్తాడు. ఆ తర్వాత ఆమెను చంపాలని ప్రయత్నించి, అనుకోకుండా తనే గుండెపోటుతో మరణిస్తాడు. అనంతరం జరిగిన పరిణామలతో ఎం.ఎల్‌.ఎ.గా నిలబడి పవిత్ర గెలుస్తుంది. ఆ తర్వాత ఏం జరిగిందనేది సినిమా.

## నటవర్గం
* శ్రియా సరన్ (పవిత్ర)
* కౌశిక్‌బాబు (మున్నా-పవిత్ర భర్త)
* రోజా (మున్నా తల్లి)
* సాయి కుమార్ (మున్నా తండ్రి)
* శివాజీ (శివ)
* బ్రహ్మానందం
* రవిబాబు (స్వామి)
* ఏవీఎస్ (పవిత్ర మేనమామ)
* తనికెళ్ళ భరణి
* నందిత జెన్నిఫర్

## సాంకేతికవర్గం
* రచన, దర్శకత్వం: జనార్ధన మహర్షి
* నిర్మాత: కె. సాధక్ కుమార్, జి. మహేశ్వరరెడ్డి
* సంగీతం: ఎం. ఎం. శ్రీలేఖ
* ఛాయాగ్రహణం: వి.ఎన్. సురేష్ కుమార్
* కూర్పు: రమేష్
* పంపిణీదారు: ఆదేష్ ఫిల్మ్స్

## పాటలు
ఈ చిత్రంలోని పాటలకు ఎం. ఎం. శ్రీలేఖ సంగీతం అందించింది. 2013, ఏప్రిల్ 6వ తేదీన విశాఖపట్టణంలోని హవామహల్ లో చిత్ర పాటల విడుదల కార్యక్రమం జరిగింది. ఈ కార్యక్రమంలో శ్రియా సరన్,  కౌశిక్‌బాబు, ఎం.ఎం. శ్రీలేఖ, సాయి కుమార్, జనార్ధన మహర్షి, బెల్లంకొండ సురేష్, కె. సాధక్ కుమార్, జి. మహేశ్వరరెడ్డి పాల్గొన్నారు.

## మూలాలు

## ఇతర లంకెలు

వర్గం:రోజా నటించిన సినిమాలు
వర్గం:సాయి కుమార్ నటించిన సినిమాలు
వర్గం:శివాజీ నటించిన సినిమాలు
వర్గం:బ్రహ్మానందం నటించిన సినిమాలు
వర్గం:రవిబాబు నటించిన సినిమాలు
వర్గం:ఎ.వి.ఎస్. నటించిన సినిమాలు
వర్గం:తనికెళ్ళ భరణి సినిమాలు
వర్గం:2013 తెలుగు సినిమాలు
మాలతీ మాధవం (అయోమయ నివృత్తి)

* మాలతీ మాధవం (సంస్కృత నాటకం) - సా.శ. 8 వ శతాబ్దంలో భవభూతి రచించిన సంస్కృత నాటకం (ప్రకరణం).
* మాలతీ మాధవం (1940 సినిమా) - సి.పుల్లయ్య దర్శకత్వంలో 1940 లో విడుదలైన తెలుగు సినిమా
వంగా గీత

**వంగా గీత** (జననం 1964 మార్చి 1) ఒక భారతీయ రాజకీయ నాయకురాలు. వైయస్ఆర్ కాంగ్రెస్ పార్టీ సభ్యురాలిగా ఆంధ్రప్రదేశ్ లోని కాకినాడ నుండి భారత పార్లమెంటు దిగువ సభ అయిన లోక్‌సభకు ఆమె ఎన్నికయ్యింది.   ఆమె ఇంతకుముందు పార్లమెంటు సభ్యురాలు, రాజ్యసభలో ఆంధ్రప్రదేశ్‌కు ప్రాతినిధ్యం వహిస్తూ, భారత పార్లమెంటు ఎగువ సభ లో తెలుగు దేశమ్ పార్టీకి ప్రాతినిధ్యం వహించింది.  

## రాజకీయ జీవితం
వంగా గీత 1983లో రాజకీయాల్లోకి వచ్చింది. ఆమె 1985 నుంచి 87 వరకూ మహిళా శిశు సంక్షేమ రీజనల్‌ చైర్‌ పర్సన్‌గా, 1995లో కొత్తపేట జెడ్పీటీసీగా, 1995 నుంచి 2000 వరకూ తూర్పు గోదావరి జిల్లా జెడ్పీ చైర్‌ పర్సన్‌గా పని చేసింది. వంగా గీత 2000 నుంచి 2006 వరకూ రాజ్యసభ సభ్యురాలిగా,  2009 నుంచి 2014 వరకూ పిఠాపురం ఎమ్మెల్యేగా పని చేసింది. ఆమె 2019లో వైయస్ఆర్ కాంగ్రెస్ పార్టీ నుండి కాకినాడ  లోక్‌సభ స్థానం నుండి పోటీ చేసి ఎంపీగా గెలిచింది.
## మూలాలు

వర్గం:జీవిస్తున్న ప్రజలు
వర్గం:1964 జననాలు
వర్గం:తెలుగుదేశం పార్టీ రాజకీయ నాయకులు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
జై శ్రీరామ్ (2013 సినిమా)

**జై శ్రీరామ్** 2013, ఏప్రిల్ 11న విడుదలైన తెలుగు చలనచిత్రం. సాయి బాలాజీ దర్శకత్వం వహించిన ఈ చిత్రంలో ఉదయ్‌కిరణ్, రేష్మా రాథోడ్, నాగినీడు, ఎం.ఎస్.నారాయణ, చలపతిరావు తదితరులు నటించగా, ఢాఖే సంగీతం అందించాడు.

## కథ
శ్రీరామ్ శ్రీనివాస్ (ఉదయ్ కిరణ్) నీతి, నిజాయితీ గల ఒక పొలీస్ ఆఫీసర్. అతను నిజాయితీగా ఉండడం వల్ల చింతామణి (గౌతంరాజు), అతని కొడుకు (ఆదిత్య మీనన్)తో గొడవ జరుగుతుంది. చింతామణి అవినీతి రాజకీయ నాయకుడు, అలాగే అనాధలను, సొంతంగా ఇల్లు లేని వారిని బందించి వారి అవయవాలను తీసి వ్యాపారం చేస్తువుంటాడు. చింతామణి చేసే అరాచకాన్ని అంతం చేయాలనుకున్న శ్రీరామ్, పోలీస్ కమీషనర్ (చలపతి రావు) ఆర్డర్ కి వ్యతిరేకంగా నడుచుకుంటాడు. కానీ అతని టీంలోనే ఉన్న అవినీతిపరులైన సహా వుద్యోగుల నుండి అనుకోని కొన్ని అవాంతరాలను ఎదురై, శ్రీరామ్ జీవితం నాశనం అవుతుంది. అతని ఫ్యామిలీని చంపేస్తారు. అప్పుడు హీరో చింతామణిపై ప్రతీకారం తీర్చుకోవాలనుకుంటాడు. అప్పటినుండి హీరో చింతామణిని అతని గ్యాంగ్ లోని ఒక్కొక్కరినీ వేటాడి వేటాడి చంపుతుంటాడు. అలాగే అతనికి, వృత్తికి ద్రోహం చేసిన సహా ఉద్యోగులను కూడా చంపేస్తాడు.

## నటవర్గం
* ఉదయ్‌కిరణ్ (శ్రీరామ్ శ్రీనివాస్)
*రేష్మా రాథోడ్
* గౌతంరాజు (చింతామణి)
* ఆదిత్య మీనన్
* నాగినీడు
* ఎం.ఎస్.నారాయణ
* చలపతిరావు (పోలీస్ కమీషనర్)
* తాగుబోతు రమేష్
* బెనర్జీ
* ఫిష్ వెంకట్
* సన
* ప్రియా
* అనితా చౌదరి
* హరీష్ కళ్యాణ్ (సిద్ధూ)
* సోనమ్ సింగ్

## సాంకేతికవర్గం
* కథ,స్క్రీన్‌ప్లే, దర్శకత్వం: సాయి బాలాజీ
* నిర్మాత: తేళ్ళ రమేష్, ఎన్.సి.హెచ్. రాజేష్
* పాటలు: వరప్రసాద్ నక్కల
* సంగీతం: ఢాఖే
* ఛాయాగ్రహణం: మురళి, శివ
* కూర్పు: బాలాజీ ఎన్. సాయి
* నిర్మాణ సంస్థ: ఫైవ్ స్టార్ ఎంటర్టైన్మెంట్స్

## పాటలు

## ఇతర వివరాలు
# ఈ చిత్రం ప్లాటినం డిస్కు వేడుకలను జరుపుకుంది.
# ఈ సినిమాలోని ఉదయ్ కిరణ్ నటనను, సినిమాటోగ్రఫీని మెచ్చుకుంటూ టైమ్స్ ఆఫ్ ఇండియా మంచి సమీక్ష ఇచ్చింది.

## మూలాలు

## ఇతర లంకెలు
*

వర్గం:తెలుగు కుటుంబకథా సినిమాలు
వర్గం:ఉదయ్ కిరణ్ నటించిన సినిమాలు
వర్గం:ఎం.ఎస్.నారాయణ నటించిన సినిమాలు
వర్గం:చలపతి రావు నటించిన సినిమాలు
వర్గం:2013 తెలుగు సినిమాలు
పంజుగుల రోహిత్ రెడ్డి

**పంజుగుల రోహిత్ రెడ్డి** (పైలెట్ రోహిత్ రెడ్డిగా సుపరిచితుడు) తెలంగాణ రాష్ట్రానికి చెందిన రాజకీయ నాయకుడు. ప్రస్తుతం భారత్ రాష్ట్ర సమితి పార్టీకి చెందిన తాండూర్ అసెంబ్లీ నియోజకవర్గ మాజీ శాసన సభ సభ్యుడు.

## జననం
పంజుగుల రోహిత్‌రెడ్డి స్వస్థలం వికారాబాదు జిల్లా, బషీరాబాద్‌ మండలం, ఇందర్‌చెడ్‌ గ్రామం. ఆయన 1984 జూన్ 7లో పంజుగుల విఠల్‌రెడ్డి, ప్రమోదినిదేవి దంపతులకు జన్మించాడు.

## విద్యాభాస్యం
రోహిత్‌రెడ్డి హైదరాబాద్ లోని సెయింట్ పాల్స్ హై స్కూల్లో 2001లో పదవ తరగతి పూర్తి చేశాడు. నారాయణగూడ లోని టెట్రాహెడ్రోన్ జూనియర్ కాలేజీలో ఇంటర్మీడియట్ పూర్తి చేశాడు. స్వీడన్‌లోని బీటీహెచ్‌ యూనివర్సిటీలో మాస్టర్‌ ఇన్‌ ఎలక్ట్రికల్‌ ఇంజినీరింగ్‌లో ఇంజినీరింగ్‌ పూర్తి చేశాడు. స్వీడన్‌కు ఇతర దేశాల నుంచి చదువుకునేందుకు వచ్చిన విద్యార్థులకు ఆయన కొన్నాళ్ళు కోఆర్డినేటర్‌గా పనిచేశాడు. పైలెట్‌ కావాలన్నా చిన్నప్పటి నుంచి ఉన్న కోరిక మేరకు రోహిత్ రెడ్డి అమెరికాలోని కాలిఫోర్నియాలో పైలెట్‌ కోర్సులో చేరాడు. ఆయన అక్కడ ఏడు నెలల పాటు పైలెట్‌ శిక్షణ పొందాడు. శిక్షణ పూర్తికాగానే ఆరు నెలల పాటు అక్కడే పైలెట్‌గా పనిచేశాడు. అనంతరం స్వదేశానికి తిరిగివచ్చాడు.

## రాజకీయ జీవితం
పంజుగుల రోహిత్‌రెడ్డి 2009లో ప్రజారాజ్యం పార్టీ ద్వారా రాజకీయాలోకి అడుగు పెట్టాడు. ఆయనను ప్రజారాజ్యం పార్టీ తాండూర్ అసెంబ్లీ నియోజకవర్గం ​ఇంచార్జ్ గా నియమించారు. తెలంగాణ ఉద్యమంలో ఆయన చురుగ్గా పాల్గొన్నాడు. 2009లో ఆంధ్రప్రదేశ్ శాసనసభకు జరిగిన ఎన్నికల్లో ప్రజారాజ్యం పార్టీ నుండి ఎమ్మెల్యే అభ్యర్థిగా ఉన్నాడు. 2013లో పీఆర్పీకి రాజీనామా చేసి తెలంగాణ రాష్ట్ర సమితి పార్టీలో చేరాడు. ఆయన 2014లో యంగ్ లీడర్స్ సంస్థను స్థాపించాడు. 2018లో పైలెట్ రోహిత్ రెడ్డిని టీఆర్‌ఎస్ పార్టీ నుండి బహిష్కరించారు. అనంతరం అనంతరం కాంగ్రెస్‌ పార్టీలో చేరి 2018లో జరిగిన అసెంబ్లీ ఎన్నికల్లో తాండూరు నుండి పోటీ చేసి మాజీ మంత్రి పి.మహేందర్ రెడ్డిని ఓడించి ఎమ్మెల్యేగా గెలిచాడు. ఆయన 2014 ఎన్నికల్లో తాండూరు నుంచి తెరాస అభ్యర్థిగా పోటీ చేయాలని ఆశించారు. 2014 ఎన్నికలు జరిగే నెల ముందు తెదేపా ఎమ్మెల్యేగా ఉన్న పి.మహేందర్‌రెడ్డి టీఆర్‌ఎస్‌ పార్టీలో చేరి ఎమ్మెల్యేగా గెలిచాడు. తాండూరు ఎమ్మెల్యేగా గెలిచిన అనంతరం పట్నం మహేందర్ రెడ్డి అనుచరులు రోహిత్ రెడ్డి పై టీఆర్‌ఎస్‌ అధిష్ఠానానికి ఫిర్యాదు చేయడంతో ఆయనను పార్టీ నుండి బహిష్కరించారు. అనంతరం ఆయన తాండూరు నియోజకవర్గంలో యంగ్ లీడర్స్ సంస్థ ద్వారా వివిధ సేవ కార్యక్రమాలు చేస్తూ ప్రజల్లో మంచి పేరు తెచ్చుకున్నాడు. టీఆర్ఎస్ పార్టీ నుంచి బహిష్కణకు గురైన రోహిత్ రెడ్డి తరువాత 2018లో కాంగ్రెస్ లో చేరి, 2018 లో జరిగిన తెలంగాణ శాసనసభ ఎన్నికల్లో కాంగ్రెస్‌ పార్టీ తరఫున పోటీ చేసి మాజీ మంత్రి పట్నం మహేందర్ రెడ్డి పై దాదాపు పది వేల ఓట్ల మోజారిటీతో గెలిచాడు. పైలట్‌ రోహిత్‌రెడ్డి 2019 జూన్ లో కాంగ్రెస్‌ పార్టీని వీడి టీఆర్‌ఎస్ పార్టీలో చేరాడు.

## వ్యక్తిగత జీవితం
రోహిత్‌రెడ్డికి ఆర్తిరెడ్డితో వివాహం జరిగింది. వారికి ఒక కుమారుడు, ఒక కుమార్తె ఉన్నారు.
## వివాదం
2026 మార్చి 14న రోహిత్ రెడ్డి తన ఫాంహౌస్‌లో ఇచ్చిన డ్రగ్ పార్టీలో మెుత్తం 11 మంది పాల్గొనగా రోహిత్ రెడ్డి, ఏలూరు లో‍క్‍సభ సభ్యుడు పుట్టా మహేష్‌తో పాటు మరో నలుగురికి డ్రగ్స్ పాజిటివ్‌గా తేలింది. అతనితో పాటు అతని సోదరుడు రితేష్ రెడ్డి, నమిత్ శర్మలను 14 రోజుల పాటు జ్యుడిషియల్ కస్టడీకి రిమాండ్ చేశారు. ఈ డ్రగ్స్ కేసుకు సంబంధించి ఆరోపణల నేపథ్యంలో ఆయనకు బీఆర్ఎస్ పార్టీ అధిష్ఠానం నోటీసులు ఇచ్చింది.

## మూలాలు

వర్గం:జీవిస్తున్న ప్రజలు
వర్గం:1984 జననాలు
వర్గం:తెలంగాణ శాసన సభ్యులు (2018)
వర్గం:తెలంగాణ రాష్ట్ర సమితి రాజకీయ నాయకులు
దొరసాని (2019 సినిమా)

**దొరసాని** 2019, జూలై 12న విడుదలైన తెలుగు చలనచిత్రం. మధుర ఎంటర్‌టైన్మెంట్, బిగ్ బెన్ సినిమాలు సంయుక్త నిర్మాణంలో కేవీఆర్ మహేంద్ర తొలిసారిగా దర్శకత్వం వహిస్తున్న ఈ చిత్రంలో విజయ్ దేవరకొండ తమ్ముడు అనంద్ దేవరకొండ, రాజశేఖర్ చిన్నకుమార్తె శివాత్మిక హీరో హీరోయిన్లుగా నటించగా, ప్రశాంత్ ఆర్ విహారి సంగీతం అందించాడు.  తెలంగాణలో 80వ దశకంలో దొరల కాలంలో జరిగిన ఒక నిజజీవిత ప్రేమకథ ఆధారంగా ఈ చిత్రం రూపొందించబడింది.

## కథ
నక్సలైట్ శివన్న (కిషోర్) 30 ఏళ్ల పాటు జైలు శిక్ష అనుభవించి బయటికి వస్తాడు. రాగానే రాజు అనే తన స్నేహితుడి కోసం అతడి ఊరికి వెళ్తాడు. రాజు గురించి అక్కడి వాళ్లను అడిగి.. అతడి కథను గుర్తు చేసుకుంటాడు. రాజు (ఆనంద్ దేవరకొండ) తెలంగాణలోని ఓ పల్లెటూరిలో ఓ పేద కుటుంబానికి చెందిన కుర్రాడు. ఆ ఊరి దొర కూతురు చిన్న దొరసాని (శివాత్మిక)ని రాజు  ఇష్టపడతాడు. దొరసాని కూడా రాజును ఇష్టపడుతుంది. విషయం తెలిసి ఆమె తండ్రి రాజును చంపించాలనుకుంటాడు. కొన్నేళ్ల పాటు అతన్ని చెరసాలలో బంధిస్తారు. చివరికి వారిద్దరూ ఒక్కటయ్యారా? అన్నదే కథ.

## నటవర్గం
* ఆనంద్‌ దేవరకొండ
*శివాత్మిక
* కిషోర్ కుమార్
*వినయ్ వర్మ
* స్వర్ణ కిలారి
* బైరెడ్డి వంశీకృష్ణా రెడ్డి
*శరణ్య ప్రదీప్
* సురభి ప్రభావతి 
* సన్నీ పల్లె

## సాంకేతికవర్గం
* దర్శకత్వం: కేవీఆర్‌ మహేంద్ర
* నిర్మాత: ‘మధుర’ శ్రీధర్‌ రెడ్డి, యష్‌ రంగినేని
* సంగీతం: ప్రశాంత్ ఆర్ విహారి
* పాటలు: గోరటి వెంకన్న, రామజోగయ్య శాస్త్రి, శ్రేష్ట
* ఛాయాగ్రహణం: సన్నీ కూరపాటి
* కూర్పు: నవీన్ నూలి
* నిర్మాణ సంస్థ: మధుర ఎంటర్‌టైన్మెంట్, బిగ్ బెన్ సినిమాస్

## పాటలు
# నింగిలోన పాలపుంత నవ్వులొంపినే, నేలపైన పాలపిట్ట తొవ్వగాసినే.. (గానం: అనురాగ్ కులకర్ణి, రచన: గోరటి వెంకన్న)
# క‌ప్ప‌త‌ల్లి.. కప్ప‌త‌ల్లి (గానం: అనురాగ్ కులకర్ణి, రచన: గోరటి వెంకన్న)
# కలలో కలవరమై వరమై (గానం: చిన్మయి శ్రీపాద, రచన: శ్రేష్ట)

## ఇతర వివరాలు
# దర్శకుడిగా కేవీఆర్‌ మహేంద్రకు, హీరో హీరోయిన్లుగా అనంద్ దేవరకొండ, శివాత్మిక లకు ఇది తొలిచిత్రం. 
# దర్శకుడు కేవీఆర్‌ మహేంద్ర ఈ సినిమాకోసం 42 వెర్షన్స్‌ రాశాడు.

## పురస్కారాలు

### సైమా అవార్డులు
2019 సైమా అవార్డులు

# సైమా ఉత్తమ తొలిచిత్ర నటి (శివాత్మిక)

## మూలాలు

## ఇతర లంకెలు
*

వర్గం:తెలుగు ప్రేమకథా సినిమాలు
వర్గం:2019 తెలుగు సినిమాలు
పంజాబ్ పునరావాస కార్యక్రమం

thumb|326x326px|పంజాబ్ విభజన
**పంజాబ్ పునరావాస కార్యక్రమం** అన్నది 1947లో భారత్ పాకిస్తాన్ మధ్య పంజాబ్ విభజన జరిగాక భారతదేశంలోని తూర్పు పంజాబ్కి వలస వచ్చిన హిందువులు, సిక్కులకు భారత ప్రభుత్వం నిర్వహించిన పునరావాస కార్యక్రమం.

## పంజాబ్ విభజన
భారత దేశ స్వాతంత్య్రం పొందిన సందర్భంగా 1947లో భారత్, పాకిస్తాన్ ల మధ్య విభజన జరిగింది.ఇది హిందూ, ముస్లిం, సిక్కు మతాల ప్రజల మధ్య అలజడికి కారణమైనది.మత కల్లోల్లాలు రేగాయి.పాకిస్తాన్ లో భాగమైన పశ్చిమ పంజాబ్ నుంచి హిందువులు, సిక్కులు, భారతదేశం లోని తూర్పుపంజాబ్ నుండి ముస్లింలు పాకిస్తాన్ కు వలసలు వచ్చారు. ఇవి ప్రపంచంలో అతిపెద్ద వలసలు. దీనివల్ల కాందిశీకుల నివాసం, తిండి, బట్ట, ఇతర సౌకర్యాలు కల్పించడం నవ స్వతంత్ర భారత ప్రభుత్వానికి పెను సవాలుగా మారింది.

## భూ సమస్య
పశ్చిమ పంజాబు నుంచి వచ్చిన కాందిశీకులలో ఎక్కువ మంది రైతులు ఉన్నారు. వీరిలో చేతి వృత్తుల వారు, వ్యాపారులు, కూలీలు ఉన్నారు.దేశ రాజధాని ఢిల్లీకి 20 మైళ్ళ దూరంలో ఉన్న ఫరీదాబాద్ వద్ద టౌన్ షిప్ ఏర్పాటు చేశారు.శరణార్ధులకు భోజన సౌకర్యాలు కల్పించారు.ఇక భూమి సమస్యకు వస్తే మొదట్లో ప్రతి కాందిశీక రైతుకు పది ఎకరాలు కేటాయించారు.సేద్యానికి తగిన చర్యలు తీసుకున్నారు.తరువాత శాశ్వత కేటాయిపుల కోసం అభ్యర్ధన పత్రాలను ఆహ్వానించారు. 1948 మార్చి 10 తేదీ నుంచి పత్రాలు స్వీకరించారు. ఒక్క నెలలోనే 50 లక్షల పైనే దరఖాస్తులు అందాయి. సభల్లో దరఖాస్తులు చదివి, నిజమైనవి ఆమోదించారు.భూమి విషయంలో మోసం చేయాలని ప్రయత్నించినవారికి కారాగార శిక్షలు వేశారు.ఈ పనుల కోసం 7,000 మంది ఉద్యోగుల పనిచేసారు. లండన్ లోం 'స్కూల్ ఆఫ్ ఎకనామిక్స్' లో చదువుకున్న సర్దార్ తర్లోక్ సింగ్ను ఈ పనుల పర్యవేక్షణకు రిహాబిలిటేషన్ డైరెక్టర్ జనరల్ గా నియమించారు.1949 నవంబరు నాటికల్లా టర్లోక్సింగ్, సిబ్బంది కలసి 2,50,000 భూ కేటాయింపులు చేశారు. దాదాపు లక్ష కుటుంబాలు పునః సమీక్ష కోరాయి.దీనివల్ల 80,000 హెక్టార్ల భూమి మళ్లీ చేతులు మారింది.

## నష్ట భావన
ఇన్ని చేసినా నష్ట భావన పోలేదు. సిక్కులకు భూములు, సౌకర్యాలు వచ్చాయి గానీ, వారు ప్రేమించే ఆరాధనా స్థలాలు పాక్ లో ఉండి పోయాయి.వాటిల్లో ఒకటి, లాహోర్ లోని గురుద్వారా. అక్కడే వారికి ప్రీతిపాత్రమైన రంజిత్ సింగ్ సమాధి అయ్యాడు.అలాంటిదే సిక్కు మత స్థాపకుడైన నానక్ జన్మ స్థలం నాన్ కానా సాహిబ్.

## మూలాలు

వర్గం:పంజాబ్
ఎం. సంజయ్

**మాకునూరు [[సంజయ్ కుమార్]]** తెలంగాణ రాష్ట్రానికి చెందిన రాజకీయ నాయకుడు. ప్రస్తుతం తెలంగాణ రాష్ట్ర సమితి పార్టీ తరపున జగిత్యాల శాసనసభ నియోజకవర్గం శాసన సభ్యుడిగా ప్రాతినిధ్యం వహిస్తున్నాడు.

## జననం, విద్య
సంజయ్ 1962, జూలై 6న హనుమంతరావు, వత్సల దంపతులకు తెలంగాణ రాష్ట్రంలోని జగిత్యాల పట్టణంలో జన్మించాడు. 1989లో నాగార్జున విశ్వవిద్యాలయం పరిధిలోని విజయవాడలోని సిద్దార్థ మెడికల్ కాలేజీ నుండి ఎంబిబిఎస్ పూర్తి చేసాడు. 1992లో కర్ణాటకలోని కువెంపు యూనివర్సిటీ నుండి జెజెఎం మెడికల్ కాలేజీలో ఎంఎస్ (ఆప్తమాలజీ)లో పోస్ట్ గ్రాడ్యుయేట్ పూర్తి చేసాడు. ఆ తరువాత మెడికల్ ప్రాక్టీషనర్ (డాక్టర్) గా పనిచేశాడు.

## వ్యక్తిగత జీవితం
సంజయ్ కు రాధికతో వివాహం జరిగింది. వారికి ఒక కుమార్తె.

## రాజకీయ విశేషాలు
తెలంగాణ రాష్ట్ర సమితి పార్టీతో తన రాజకీయ జీవితాన్ని ప్రారంభించిన సంజయ్, 2014లో జరిగిన తెలంగాణ సార్వత్రిక ఎన్నికల్లో భాగంగా తెలంగాణ రాష్ట్ర సమితి పార్టీ అభ్యర్థిగా పోటీచేసి కాంగ్రెస్ పార్టీ అభ్యర్థి జీవన్ రెడ్డి చేతిలో 7828 ఓట్ల తేడాతో ఓడిపోయాడు. 2018లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీ అభ్యర్థిగా పోటీచేసి కాంగ్రెస్ పార్టీ అభ్యర్థి జీవన్ రెడ్డి పై 61185 ఓట్ల మెజారిటీతో గెలుపొందాడు.

డాక్టర్ సంజయ్ కుమార్ 2023లో జరిగిన శాసనసభ ఎన్నికలలో బీఆర్​ఎస్​​ అభ్యర్థిగా పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి టి.జీవన్ రెడ్డిపై 15822 ఓట్ల తేడాతో గెలిచి రెండోసారి ఎమ్మెల్యేగా ఎన్నికయ్యాడు. ఆయన 2024 జూన్ 23న టీపీసీసీ అధ్యక్షుడు, ముఖ్యమంత్రి రేవంత్ రెడ్డి సమక్షంలో కాంగ్రెస్ పార్టీలో చేరాడు.  

## ఇతర వివరాలు
శ్రీలంక, యునైటెడ్ అరబ్ ఎమిరేట్స్, యునైటెడ్ కింగ్‌డమ్, అమెరికా సంయుక్త రాష్ట్రాలు మొదలైన దేశాలు సందర్శించాడు.

## మూలాలు

వర్గం:జీవిస్తున్న ప్రజలు
వర్గం:1962 జననాలు
వర్గం:జగిత్యాల జిల్లా వ్యక్తులు
వర్గం:జగిత్యాల జిల్లా వైద్యులు
వర్గం:జగిత్యాల జిల్లా రాజకీయ నాయకులు
వర్గం:జగిత్యాల జిల్లా నుండి ఎన్నికైన శాసన సభ్యులు
వర్గం:తెలంగాణ శాసన సభ్యులు (2018)
వర్గం:తెలంగాణ శాసన సభ్యులు (2023)
ప్రియతమా నీవచట కుశలమా

**ప్రియతమా నీవచట కుశలమా** 2013, మార్చి 23న విడుదలైన తెలుగు చలనచిత్రం. త్రినాధరావు నక్కిన దర్శకత్వం వహించిన ఈ చిత్రంలో వరుణ్ సందేశ్, హసిక, కోమల్ ఝా నటించగా, సాయి కార్తీక్ సంగీతం అందించాడు.

## కథ

## నటవర్గం
* వరుణ్ సందేశ్ (వరుణ్)
* శశిధర్ (శ్రీను)
* కోమల్ ఝా (కుందన)
* ఆనంది (ప్రీతి)] 
* శుభలేఖ సుధాకర్
* రావు రమేష్ (రావు)
* ఆహుతి ప్రసాద్
* ప్రగతి
* నందినీ రెడ్డి
* సన

## సాంకేతికవర్గం
* దర్శకత్వం: త్రినాధరావు నక్కిన
* నిర్మాత: జె. సాంబశివరావు
* రచన: ఉదయ్ భాగవతుల
* సంగీతం: సాయి కార్తీక్
* ఛాయాగ్రహణం: చిట్టి బాబు
* పంపిణీదారు: సుధా సినిమాస్

## మూలాలు

## ఇతర లంకెలు
*

వర్గం:తెలుగు ప్రేమకథా సినిమాలు
వర్గం:ఆహుతి ప్రసాద్ నటించిన సినిమాలు
వర్గం:2013 తెలుగు సినిమాలు
ధర్మపురి అరవింద్

**ధర్మపురి అరవింద్** (జ. 1976 ఆగస్టు 25)  తెలంగాణ రాజకీయ నాయకుడు, పార్లమెంట్ సభ్యుడు. ఈయన నిజామాబాదు లోక్‌సభ నియోజకవర్గం నుండి రెండో సారి భారతీయ జనతా పార్టీ నుండి పోటీచేసి పార్లమెంటు సభ్యునిగా గెలుపొందాడు. అతను 1995/96 లో హైదరాబాదులో ఫస్టు క్లాస్ క్రికెట్ మ్యాచ్ లలో ఆడాడు. అతను నిజామాబాదు నుండి మూడు సార్లు భారత జాతీయ కాంగ్రెస్ తరపున శాసనసభ్యునిగా ఎన్నికైన డి.శ్రీనివాస్కు చిన్నకుమారుడు.

## రాజకీయ జీవితం
ఈయన తెలంగాణ రాష్ట్రసమితి అధ్యక్షుడు, తెలంగాణ ముఖ్యమంత్రి కె.చంద్రశేఖరరావు కుమార్తె అయిన కె. కవితపై పోటీచేసి గెలుపొందాడు. 

ఆయన 2023 అసెంబ్లీ ఎన్నికల్లో కోరుట్ల నియోజకవర్గం నుండి బీజేపీ అభ్యర్థిగా పోటీ చేసి ఓడిపోయాడు. ధర్మపురి అరవింద్ ను 2024 పార్లమెంట్ ఎన్నికల్లో నిజామాబాద్ పార్లమెంట్ అభ్యర్థిగా ప్రకటించింది.

2024లో  నిజామాబాద్ 18వ.లోక్ సభ నియోజకవర్గం నుండి భారతీయ జనతా పార్టీ అభ్యర్థి ధర్మపురి అర్వింద్ కాంగ్రెస్  పార్టీ అభ్యర్థి అయిన జీవన్ రెడ్డి పై 1,09,241  ఓట్ల మెజారిటీతో గెలుపొందాడు.

## చదువు వివాదం
ఎన్నిక‌ల అఫిడ‌విట్‌లో త‌ప్పుడు వివ‌రాలు పొందుప‌రిచార‌ని, పీజీ చ‌ద‌వ‌కున్నా చదివిన‌ట్లు చూపించార‌ని టీఆర్ఎస్ పార్టీ ఆరోపించింది. ఇందుకు సంబంధించిన ఆధారాలు కూడా ప‌క్కాగా సేకరించారు. డిస్టెన్స్ ఎడ్యుకేష‌న్ ద్వారా రాజ‌స్థాన్‌లోని జ‌నార్ధ‌న్ రాయ్ న‌గ‌ర్ రాజ‌స్థాన్ విద్యాపీఠ్ యూనివ‌ర్సిటీ నుంచి దూర విద్య ద్వారా ఎంఏ పొలిటిక‌ల్ సైన్స్ చ‌దివిన‌ట్లు అర్వింద్ త‌న ఎన్నిక‌ల అఫిడ‌విట్‌లో పొందుప‌రిచాడు. రాజ‌స్థాన్‌లోని స‌ద‌రు యూనివ‌ర్సిటీలో ధ‌ర్మిపురి అరవింద్ చ‌దివారా, లేదా అనేది ఆర్టీఐ ద్వారా అడిగారు టి.ఆర్.ఎస్ నేతలు. అయితే, ఆ పేరుతో త‌మ యూనివ‌ర్సిటీలో ఎవ‌రూ చ‌ద‌వ‌లేద‌నే స‌మాధానం వ‌చ్చింద‌ని టీఆర్ఎస్ నేత‌లు చెబుతున్నారు.

## మూలాలు

## బాహ్య లంకెలు

* 

వర్గం:జీవిస్తున్న ప్రజలు
వర్గం:1976 జననాలు
వర్గం:తెలంగాణ రాష్ట్రానికి చెందిన భారతీయ జనతా పార్టీ రాజకీయ నాయకులు
వర్గం:భారతీయ జనతా పార్టీ రాజకీయ నాయకులు
వర్గం:18వ లోక్‌సభ సభ్యులు
మన్నె శ్రీనివాస్ రెడ్డి

**మన్నె శ్రీనివాస్ రెడ్డి** తెలంగాణ రాష్ట్రానికి చెందిన రాజకీయ నాయకుడు, లోక్‌సభ సభ్యుడు. 2019 భారత సార్వత్రిక ఎన్నికల్లో భారత్ రాష్ట్ర సమితి సభ్యునిగా మహబూబ్‌నగర్ లోక్‌సభ నియోజకవర్గం ఎంపీగా ప్రాతినిధ్యం వహిస్తున్నాడు.

## జీవిత విషయాలు
శ్రీనివాస్‌రెడ్డి 1959, జనవరి 2న అచ్చిరెడ్డి, సోమేశ్వరమ్మ దంపతులకు మహబూబ్​నగర్​ జిల్లా, నవాబ్‌పేట మండలంలోని గురుకుంట గ్రామంలో జన్మించాడు. హైదరాబాదులోని ఉస్మానియా యూనివర్సిటీ నుండి బికాం పూర్తిచేశాడు. కొంతకాలం సివిల్ కన్స్ట్రక్షన్స్ రంగంలోనూ కొంతకాలం వ్యవసాయ శాస్త్రవేత్తగా రసాయన, ఔషధాలలో పనిచేశాడు.

## వ్యక్తిగత జీవితం
శ్రీనివాస్‌రెడ్డికి 1995, ఫిబ్రవరి 2న గీతారెడ్డితో వివాహం జరిగింది. వారికి 3 కుమార్తెలు ఉన్నారు.

## రాజకీయ విశేషాలు
కాంగ్రెస్‌ పార్టీ ద్వారా రాజకీయ ప్రస్థానం ప్రారంభించిన శ్రీనివాస్‌రెడ్డి 2005లో నవాబ్‌పేట మండలంలో కాంగ్రెస్ పార్టీ నుంచి సింగిల్‌ విండో చైర్మన్‌గా ఎన్నికయ్యాడు. ఆ తరువాత 2009 స్థానిక సంస్థల ఎన్నికల్లో గురుకుంట ఎంపీటీసీ సభ్యుడిగా పోటిచేసి గెలిచాడు.

2019 మే నెలలో జరిగిన 17వ లోక్ సభ ఎన్నికల్లో మహబూబ్‌నగర్ లోక్‌సభ నియోజకవర్గం నుంచి తెలంగాణ రాష్ట్ర సమితి పార్టీ తరపున పోటీ చేసి సమీప భారతీయ జనతా పార్టీ అభ్యర్థి డి.కె అరుణ పై 56,404 ఓట్ల మెజారిటీతో గెలుపొందాడు. 2019 సెప్టెంబరు 13 నుండి 2020 సెప్టెంబరు 12 వరకు ఆహారం, వినియోగదారుల వ్యవహారాలు, ప్రజా పంపిణీపై స్టాండింగ్ కమిటీ సభ్యుడిగా నియమించబడ్డాడు. 2020, సెప్టెంబరు 13 నుండి విదేశీ వ్యవహారాలపై స్టాండింగ్ కమిటీ, గ్రామీణాభివృద్ధి మంత్రిత్వ శాఖ-పంచాయితీ రాజ్ మంత్రిత్వ శాఖల సంప్రదింపుల కమిటీ సభ్యుడిగా నియమించబడ్డాడు. 

ఆయన 2024లో జరిగిన లోక్‌సభ ఎన్నికలలో బీఆర్ఎస్ అభ్యర్థిగా పోటీ చేసి ఓడిపోయాడు.

## మూలాలు

వర్గం:జీవిస్తున్న ప్రజలు
వర్గం:మహబూబ్ నగర్ జిల్లా నుండి ఎన్నికైన లోక్‌సభ సభ్యులు
వర్గం:1959 జననాలు
వర్గం:మహబూబ్ నగర్ జిల్లా వ్యక్తులు
వర్గం:మహబూబ్ నగర్ జిల్లా రాజకీయ నాయకులు
వర్గం:17వ లోక్‌సభ సభ్యులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:పార్టీలు ఫిరాయించిన రాజకీయ నాయకులు
తుల్లిమల్లి విల్సన్ సుధాకర్

**తుల్లిమల్లి విల్సన్ సుధాకర్** దళిత కవి. 
## జీవిత విశేషాలు
ఏలూరులో హైస్కూల్ విద్య, విజయవాడలో డిగ్రీ, మనీలాలో ఎం.బి.ఎ చదివిన అతను ప్రస్తుతం మినిస్ట్రీ ఆఫ్ టూరిజంలో డెరైక్టర్‌గా బెంగళూరులో పనిచేస్తున్నాడు.  అతను కేంద్ర పర్యాటక మంత్రిత్వ శాఖలో అసిస్టెంట్ డైరెక్టర్ జనరల్ గా జపాన్, దుబాయి, దక్షిణాఫ్రికా మొదలైన దేశాలలో పనిచేశాడు. అప్పటి కేంద్ర మంత్రి జగ్మోహన్ తో కలిసి ఉత్తర ఆసియా దేశాలలో పర్యటించి చైనా నుంచి ఇండియాకు మోస్ట్ ఫేవర్డ్ డెస్టినేషన్ సాధించడంలో కృషిచేశాడు. దక్షిణ కొరియా, ఒసాకాలో జరిగిన ప్రపంచ టూరిజం ఆర్గనైజేషన్ సమావేశాలలోనూ, దక్షిణాఫ్రికాలో జరిగిన బ్రిక్స్ మినిస్టీరియల్ సమావేశంలోనూ ఇండియా తరపున ప్రాతినిధ్యం వహించాడు. 2010లో జరిగిన కామన్ వెల్త్ క్రీడలకోసం జోహన్స్‌బర్గ్, కేప్‌టౌన్ లలో క్వీన్స్ బేటన్ ర్యాలీని దేశం తరపున నిర్వహించాడు. హాంగ్ కాంగ్ నుంచి ఇండియాకు విమానం వేయడంలో ముఖ్యపాత్ర వహించాడు. 

2006లో మహారాష్ట్రలోని ఖైర్లాంజీ అనే మారుమూల గ్రామంలో ఒక దళిత కుటుంబాన్ని అమానుషంగా హింసించి, హత్యచేసిన వైనం మరాఠీయులకు  అతను రాసిన  కవిత ‘సూది బెజ్జంలో ఒంటెలు’  ద్వారా తెలిసింది. దాని గురించి తెలుగు మిత్రులద్వారా తెలుసుకున్న మహారాష్ట్ర దళితులు ‘ఖైర్లాంజీ’ సంఘటనపై ఉద్యమించారు.

## రచనలు
తెలుగులో దళిత వ్యాకరణం, మాకూ ఒకభాష కావాలి కవిత్వ సంకలనాలను ప్రచురించారు. 2011లో మలేషియాలో జరిగిన ప్రపంచ తెలుగు మహా సభలలో పాల్గొన్నారు. 
## పురస్కారాలు
* పొట్టి శ్రీరాములు విశ్వవిద్యాలయం పురస్కారం 
* ప్రతిష్టాత్మక ఫ్రీ వెర్స్ ఫ్రంట్ పురస్కారం 2014
*విమలాశాంతి పురస్కారం
* విజయవాడ వారి క్రైస్తవ పురస్కారం 
*గిడుగు రామమూర్తి పురస్కారం 2018

## బయటి లంకెలు

వర్గం:జీవిస్తున్న ప్రజలు
వర్గం:ఫ్రీవర్స్ ఫ్రంట్ పురస్కార గ్రహీతలు
వర్గం:దళిత కవులు
ఘంటశాల నిర్మల

thumb|ఘంటశాల నిర్మల
**ఘంటశాల నిర్మల**  స్త్రీవాద కవయిత్రి.  ఆమె  దాదాపు ఇరవై సంవత్సరాలపాటు విజయవాడలో జర్నలిస్టుగా పనిచేసి, ప్రస్తుతం హైదరాబాదులో వివిధ సంస్థలకు అనువాదకురాలిగా, డాక్యుమెంటేషన్ స్పెషలిస్టుగా బాధ్యతల్ని నిర్వర్తిస్తున్నది.

## కవితలు
ఆమె రాసిన మొదటి కవిత  ‘జల్లులు’. ఆమెకు పేరు తెచ్చిపెట్టిన తొలి కవిత  ‘ఈ సహారాకు ఏ సమీరాలూ రావు’. ఎ కాల్ గళ్స్ మోనోలాగ్ ; ‘జుగల్బందీ’.. మొదలైన కవితలు ఘంటశాల నిర్మల గారిని, కవయిత్రిగా ఉన్నతస్థానంలో నిలబెట్టాయి. 

## పురస్కారాలు

* ఉమ్మడిశెట్టి సత్యాదేవి పురస్కారం
* ఫ్రీవర్స్ ఫ్రంట్ పురస్కారం, 2004

## మూలాలు

## బయటి లంకెలు
* 

వర్గం:తెలుగు రచయిత్రులు
వర్గం:ఫ్రీవర్స్ ఫ్రంట్ పురస్కార గ్రహీతలు
అడ్డా (2013 సినిమా)

**అడ్డా** 2013, ఆగస్టు 15న విడుదలైన తెలుగు చలనచిత్రం. జి. కార్తీక్ రెడ్డి దర్శకత్వం వహించిన ఈ చిత్రంలో సుశాంత్, శాన్వీ శ్రీవాస్తవ జంటగా నటించగా, అనూప్ రూబెన్స్ సంగీతం అందించాడు.

## కథ
అభి (సుశాంత్) ప్రేమికులకు, పిల్లలు ప్రేమించుకొని విడదీయాలనుకునే తల్లిదండ్రులకు సహాయం చేస్తూ, వారి నుండి కొంత ఫీజు వసూలు చేస్తూ ఉంటాడు. తన తండ్రి పటేల్ (నాగినీడు)ని దృష్టిలో పెట్టుకొని తన అక్క ప్రేమని చెడగొట్టాలనుకుంటున్న ప్రియ (శన్వీ) అభి గురించి విని, అతని సహాయం కోరుతుంది. దాంతో అభి ఆమెకు సహాయం చేస్తూ వుంటాడు. ఇంతలో అనుకోకుండా తను ప్రియ ప్రేమలో పడతాడు. కానీ ప్రియతో ఈ విషయాన్ని చెప్పడానికి సరైన సమయం దొరకదు. మరోవైపు ప్రియ కూడా అభికి ఎలాంటి ఫీలింగ్స్, నైతిక విలువలు లేవనుకొని తన బావ (దేవ్ గిల్)ను వివాహం చేసుకోవడానికి అంగీకరిస్తుంది. చివరికి ఏం జరిగింది? అభి ప్రియ ప్రేమను గెలుచుకుంటాడా? లేదా? అనేది మిగతా కథ.

## నటవర్గం

*సుశాంత్ (అభినవ్)
*శాన్వీ శ్రీవాస్తవ (ప్రియా)
*రఘుబాబు
*కోట శ్రీనివాసరావు
*తాగుబోతు రమేష్
*ధన్‌రాజ్
*తనికెళ్ళ భరణి
*వేణుమాధవ్
*నాగినీడు (పటేల్)
*దేవ్ గిల్ (ప్రియా కజిన్)
*నల్ల వేణు
*స్వప్నిక
*సుడిగాలి సుధీర్ 
*జయప్రకాష్ రెడ్డి (అతిథి పాత్ర)
*సుహాసిని (పూజ)
*అవసరాల శ్రీనివాస్ (కిషోర్)
*ఫిష్ వెంకట్
*రణధీర్ గట్ల
*శ్వేత భరద్వాజ్ (ఐటం సాంగ్ "పరేషాన్ హే ఊలాల")

## సాంకేతికవర్గం
* దర్శకత్వం: జి. కార్తీక్ రెడ్డి
* నిర్మాత: నాగ సుశీల, చింతలపూడి శ్రీనివాసరావు
* సంగీతం: అనూప్ రూబెన్స్
* ఛాయాగ్రహణం: అరుణ్ కుమార్
* నిర్మాణ సంస్థ: శ్రీనాగ్ కార్పోరేషన్

## నిర్మాణం
### చిత్రీకరణ
2012, జూలై 28న హైదరాబాదులోని అన్నపూర్ణ స్టూడియోలో ప్రారంభించబడిన ఈ చిత్రానికి అక్కినేని నాగార్జున క్లాప్ కొట్టగా, అక్కినేని నాగేశ్వరరావు కెమెరా స్విఛాన్ చేశాడు. మొదటి షాట్‌కు పూరీ జగన్నాథ్ గౌరవ దర్శకత్వం వహించాడు. 2012, ఆగస్టు 14న మొదటి షెడ్యూల్ పూర్తయింది, రెండవ షెడ్యూల్ 2012 ఆగస్టు 16న రామోజీ ఫిల్మ్ సిటీలో ప్రారంభమైంది, సుశాంత్, షాన్వి, ఇతరులపై కొన్ని ముఖ్యమైన సన్నివేశాలను చిత్రీకరించడం జరిగింది. 2013, జనవరి1 న ఈ చిత్రం యొక్క టాకీభాగం చిత్రీకరణ పూర్తయింది. శ్వేతా భరద్వాజ్, సుశాంత్ తో కలిసి ఒక ఐటమ్ సాంగ్ లో నటించింది. ఈ పాటను అన్నపూర్ణలోని ఏడు ఎకరాల స్టూడియోలో చిత్రీకరించారు.

### నటీనటుల ఎంపిక
ఈ చిత్రంలో శాన్వీ ఫ్యాషన్ డిజైనింగ్ స్టూడెంట్ గా నటించింది.

## పాటలు
2013, ఏప్రిల్ 7న హైదరాబాదు ఉప్పల్ స్టేడియంలో సన్‌రైజర్స్ హైదరాబాద్, రాయల్ ఛాలెంజర్స్ బెంగళూరు మధ్య జరిగిన ఐపిఎల్ మ్యాచ్‌లో ఈ చిత్రంలోని టైటిల్ సాంగ్ (యెహి హై మేరా అడ్డా... గానం: బాబా సెహగల్) విడుదలైంది. ఈ పాటను హీరో సుశాంత్ దర్శకుడు జి. కార్తీక్ రెడ్డి నిర్మాతలు నాగసుశీల, చింతలపుడి శ్రీనివాసరావు సమక్షంలో లాంఛనంగా ప్రారంభించబడింది.

### పాటల జాబితా
ఈ చిత్రంలోని పాటలకు అనూప్ రూబెన్స్ సంగీతం అందించాడు. జంగ్లీ మ్యూజిక్ ద్వారా ఈ పాటలు విడుదలయ్యాయి.

## ప్రచారం
# ఈ చిత్రం యొక్క ఫస్ట్ లుక్ పోస్టర్ 2013, మార్చి 18న విడుదలయింది.
# ఈ చిత్రం యొక్క ప్రచార వీడియో 2013, మే 5న విడుదలయింది.

## విడుదల
2013, ఆగస్టు 15న ఈ చిత్రం విడుదలయింది.

### స్పందన
ఐడల్ బ్రెయిన్.కాంలో ఈ చిత్రానికి 3/5 రేటింగ్ ఇవ్వబడింది. ఈ చిత్రంలో కామెడీ, ఎంటర్టైన్మెంట్ బాగుందని పేర్కొంది. ఈ చిత్రంలో సుశాంత్ నటన, వినోదం, సంగీతం అంశాలలో ప్లస్ పాయింట్లు వచ్చాయి.

## మూలాలు

## ఇతర లంకెలు
*

వర్గం:రఘుబాబు నటించిన సినిమాలు
వర్గం:కోట శ్రీనివాసరావు నటించిన సినిమాలు
వర్గం:తనికెళ్ళ భరణి సినిమాలు
వర్గం:వేణుమాధవ్ నటించిన సినిమాలు
వర్గం:జయప్రకాశ్ రెడ్డి నటించిన సినిమాలు
గడ్డం రంజిత్‌రెడ్డి

**గడ్డం రంజిత్ రెడ్డి** తెలంగాణ రాష్ట్రానికి చెందిన రాజకీయ నాయకుడు, చేవెళ్ళ లోక్‌సభ సభ్యుడు.

## జననం, విద్యాభ్యాసం
ఈయన 1964, సెప్టెంబర్ 18 న వరంగల్ లో జన్మించాడు. ఈయన వృత్తిరీత్యా వైద్యుడు. ఈయన ఆచార్య ఎన్జీ రంగా అగ్రికల్చర్‌ యూనివర్సిటీ నుంచి వెటర్నరీ సైన్స్‌ విభాగంలో పీజీ పట్టాను పొందాడు.

## రాజకీయ విశేషాలు
2019 లో జరిగిన 17 వ లోక్ సభ ఎన్నికల్లో చేవెళ్ళ లోక్ సభ నియోజకవర్గం నుంచి తెలంగాణ రాష్ట్ర సమితి పార్టీ తరపున పోటీ చేసి సమీప కాంగ్రెస్ పార్టీ అభ్యర్థి కొండా విశ్వేశ్వరరెడ్డి పై 14,772 ఓట్ల మెజారిటీతో గెలుపొందాడు. 2024 లోక్‌స‌భ ఎన్నిక‌ల షెడ్యూల్ విడుదలైన అనంతరం 2024 మార్చి 17న రంజిత్ రెడ్డి బీఆర్ఎస్‌ పార్టీకి రాజీనామా చేశాడు.

## మూలాలు

వర్గం:జీవిస్తున్న ప్రజలు
వర్గం:1964 జననాలు
బుగ్గన రాజేంద్రనాథ్

thumb|బుగ్గన రాజేంద్రనాథ్
**బుగ్గ రాజేంద్రనాథ్‌ రెడ్డి** (జననం 1970 సెప్టెంబరు 27) ఒక భారతీయ రాజకీయ నాయకుడు, వ్యాపారవేత్త. ప్రస్తుత ఆంధ్రప్రదేశ్ ప్రభుత్వంలో ఆర్థిక, ప్రణాళిక, శాసన వ్యవహారాల మంత్రిగా ఉన్నాడు. 2019 ఆంధ్రప్రదేశ్ శాసనసభ ఎన్నికలు, 2014 ఆంధ్రప్రదేశ్ శాసనసభ ఎన్నికలలో ధోన్ నియోజకవర్గానికి శాసన సభ్యునిగా ప్రాతినిధ్యం వహిస్తున్నాడు.   2016-19 వరకు ఆంధ్రప్రదేశ్ పబ్లిక్ అకౌంట్స్ కమిటీ (ఇండియా) (పిఎసి) ఛైర్మన్‌గా కూడా పనిచేశాడు. 

దివంగత మేకపాటి గౌతమ్‌ రెడ్డి నిర్వహించిన ఐటీ, పరిశ్రమల శాఖలను కూడా ఆర్థిక మంత్రి బుగ్గన రాజేంద్రనాథ్‌ రెడ్డికి అప్పగిస్తూ రాష్ట్ర ప్రభుత్వం 2022 మార్చి 14న ఉత్తర్వులు జారీ చేసింది. ఈ మేరకు రాష్ట్ర గవర్నర్‌ బిశ్వభూషణ్ హరిచందన్ నోటిఫికేషన్‌ ఇచ్చారు. 

## జీవిత విశేషాలు
బుగ్గన రాజేంద్రనాథ్ ఆంధ్రప్రదేశ్‌ లోని కర్నూలు జిల్లా లోని బేతంచర్ల లో  బుగ్గన రామనాథరెడ్డి (ఐఐటి ఖరగ్‌పూర్ గ్రాడ్యుయేట్, బేతంచర్ల గ్రామ సర్పంచి), పార్వతీ దేవి దంపతులకు జన్మించాడు. సుప్రసిద్ధ తెలుగు సినిమా దర్శకుడు కె.వి రెడ్డి బుగ్గనకు తాతయ్య. 

బుగ్గన రాజేంద్రనాథ్ బేగంపేటలోని హైదరాబాద్ పబ్లిక్ స్కూల్లో పాఠశాల విద్యను అభ్యసించాడు. చెన్నైలోని మద్రాస్ క్రిస్టియన్ కాలేజీలో ఉన్నత పాఠశాల విద్యను అభ్యసించాడు. తరువాత 1992 లో బళ్లారిలోని రావు బహదూర్ వై మహాబలేశ్వరప్ప ఇంజనీరింగ్ కళాశాల (పూర్వం విజయనగర ఇంజనీరింగ్ కళాశాల) నుండి కంప్యూటర్ సైన్స్ లో బ్యాచిలర్ ఆఫ్ ఇంజనీరింగ్ పట్టభద్రుడయ్యాడు. అతను తెలుగు, హిందీ, ఇంగ్లీషు, కన్నడ భాషలలో నిష్ణాతుడు.

## రాజకీయ జీవితం
స్వాతంత్య్రానికి పూర్వం నుండి భారత రాజకీయాలతో ముడిపడి ఉన్న కుటుంబ నేపథ్యం ఉన్నందున అతను తన కుటుంబ వారసత్వాన్ని అనుసరించడానికి రాజకీయ రంగంలోకి అడుగు పెట్టాడు.  బేతంచెర్ల గ్రామ పంచాయతీకి అతను వరుసగా రెండు పర్యాయాలు సర్పంచ్‌గా పనిచేశాడు. 

2014 లో వైఎస్‌ఆర్‌సిపి తరపున ధోన్ (అసెంబ్లీ నియోజకవర్గం) నుంచి పోటీ చేసి 2014 ఆంధ్రప్రదేశ్ శాసనసభ ఎన్నికల్లో విజయం సాధించాడు. 2016-19 కాలంలో ఆంధ్రప్రదేశ్ శాసనసభ పబ్లిక్ ఎకౌంట్స్ కమిటీ చైర్మనుగా పనిచేసాడు.   

మృధుస్వభావి, సంస్కారవంతుడైన రాజేంద్రనాథ్ శాసనసభ చర్చల్లో సరళమైన, ఛలోక్తులతో, విషయపరిఙ్ఞానంతో కూడిన ప్రసంగాలు చేసాడు. స్వపక్ష, ప్రతిపక్ష సభ్యులందరి మన్ననలను చూడగొన్నాడు. విలువలు, సంప్రదాయాలు, సంస్కారంతో ఎల్లప్పుడూ ప్రజలకు అందుబాటులో ఉండే నాయకుడు.

బుగ్గన రాజేంద్రనాథ్‌ రెడ్డి 2019లోఆంధ్రప్రదేశ్‌ మంత్రివర్గంలో ఆర్థిక శాఖ మంత్రిగా భాద్యతలు చేపట్టాడు, మంత్రిత్వ శాఖల పునర్వ్యవస్థీకరణలో భాగంగా 31 అక్టోబర్ 2021న ఆర్థిక, ప్రణాళిక, వాణిజ్య పన్నుల శాఖ మంత్రిగా భాద్యతలు చేపట్టాడు. ఆయన 2022 ఏప్రిల్ 11న జరిగిన మంత్రివర్గ పునర్‌ వ్యవస్థీకరణలో భాగంగా వై.ఎస్. జగన్మోహన్ రెడ్డి మంత్రివర్గంలో ఆర్థిక, ప్రణాళిక శాఖ, వాణిజ్య పన్నులు, అసెంబ్లీ వ్యవహారాల శాఖ  మంత్రిగా ప్రమాణ స్వీకారం చేశాడు.
2024 ఆంధ్రప్రదేశ్ శాసనసభ ఎన్నికల్లో తెలుగుదేశం పార్టీకి చెందిన కోట్ల సూర్యప్రకాశ్ రెడ్డి చేతిలో ఓడిపోయాడు.

## సామాజిక సేవ

2008 లో ప్రభుత్వ ఉన్నత పాఠశాలలో ప్రత్యేక బాలిక పాఠశాల బ్లాక్‌ను నిర్మించాడు. దీనిని దివంగత సిఎం వై.ఎస్.రాజశేఖరరెడ్డి ప్రారంభించాడు. 

ఈ ప్రాంతంలో త్రాగునీటి పరిస్థితిని ఆయన గుర్తించాడు. అనేక చెక్ డ్యామ్‌ల నిర్మాణానికి భరోసా ఇవ్వడం ద్వారా సౌకర్యాల పరిస్థితులను మెరుగుపరిచేందుకు కృషి చేశారు. 

## మూలాలు

వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
వర్గం:జీవిస్తున్న ప్రజలు
వర్గం:కర్నూలు జిల్లా రాజకీయ నాయకులు
బిశ్వభూషణ్ హరిచందన్

**బిశ్వభూషణ్ హరిచందన్ (జననం 3 ఆగస్టు 1934)** ఒడిషా రాష్ట్రానికి చెందిన రాజకియ నాయకుడు, న్యాయవాది, కవి, రచయిత, అవినీతిపై పోరాడే యోధుడు. అతను 2019 జూలై 17 నుండి 2023 ఫిబ్రవరి 12 వరకు ఆంధ్రప్రదేశ్ రాష్ట్ర గవర్నర్‌గా ఛత్తీస్‌గఢ్ 7వ గవర్నర్‌గా 2023 ఫిబ్రవరి 23 నుండి 2024 జులై 30 వరకు పనిచేశారు.

2004 నుండి 2009 వరకు, అతను ఒడిశా ప్రభుత్వంలో చట్టం, రెవెన్యూ మరియు మత్స్య శాఖ మంత్రిగా పనిచేశాడు.

## జీవిత విశేషాలు
అతను ఒడీశాలోని ఖుర్దాకు చెందినవాడు. అతను 1934 ఆగస్టు 3న జన్మించాడు. అతనికి జనసంఘ్ తో దశాబ్దాల అనుబంధం ఉంది. ఒడిశాలో  ‘సంఘ్‌’ కార్యకలాపాలు విస్తరించేందుకు అతను 1964లో అక్కడ భారతీయ జనసంఘ్‌ శాఖను ఏర్పరిచాడు. స్వయం సేవకుడుగా ఉన్న అతను జనసంఘ్ లో చేరి చురుకుగా పనిచేశాడు.  

జనసంఘ్‌లో రాష్ట్ర ప్రధాన కార్యదర్శి స్థాయికి ఎదిగాడు. 1975లో ఎమర్జెన్సీ వ్యతిరేక ఆందోళనలో పాల్గొని జైలుకు కూడా వెళ్లాడు. 1977లో జన్‌సంఘ్‌ తరఫున గెలిచిన నలుగురు ఎమ్మెల్యేల్లో హరిచందన్‌ ఒకరు. ఇప్పటిదాకా రెండుసార్లు జనతా పార్టీ టికెట్‌పై, మూడుసార్లు భారతీయ జనతా పార్టీ తరఫున మొత్తం ఐదుసార్లు శాసనసభ్యునిగా గెలిచాడు.  

రెవెన్యూ, న్యాయ శాఖ, పరిశ్రమల శాఖ మంత్రిగా బాధ్యతలు నిర్వర్తించాడు. 1980 నుంచి ఎనిమిదేళ్లపాటు బీజేపీ రాష్ట్ర అధ్యక్షుడిగా పని చేశాడు. ఆ తర్వాత జనతా పార్టీలో చేరి ఆ పార్టీ రాష్ట్ర ఉపాధ్యక్షుడుగా బాధ్యతలు నిర్వర్తించాడు. 1996లో ఆయన తిరిగి బీజేపీలోకి వచ్చేశాడు. 

1977 ఒడీశా అసెంబ్లీ ఎన్నికలలో చిలికా శాసనసభ నియోజకవర్గం నుండి జనతా పార్టీ తరపున పోటీ చేసి గెలుపొందాడు.  1990 అసెంబ్లీ ఎన్నికలలో చిలికా శాసనసభ నియోజకవర్గం నుండి జనతాదళ్ పార్టీ తరపున పోటీ చెసి రెండవసారి శాసనసభ్యునిగా ఎంపిక కాబడ్డాడు.  

2000 అసెంబ్లీ ఎన్నికలలో భువనేశ్వర్ శాసనసభ నియోకవర్గం నుండి భారతీయ జనతా పార్టీ తరపున పోటీ చేసి గెలుపొందాడు.  2004 అసెంబ్లీ ఎన్నికలలో భువనేశ్వర్ శాసనసభ నియోకవర్గం నుండి భారతీయ జనతా పార్టీ తరపున పోటీ చేసి గెలుపొందాడు.  

అతను బి.జె.పి-జె.డియు సంకీర్ణ ప్రభుత్వంలో న్యాయ, రెవెన్యూ, ఫిషరీస్ మంత్రిత్వ శాఖలను నిర్వహించాడు. అతను 1971లో భారతీయ జనస్ంఘ్ లో చేరి 1977లో జనతా పార్టీ పారంభమయ్యే వరకు జాతీయ ఎగ్జిక్యూటివ్ సభ్యునిగా, రాష్ట్ర ప్రధాన కార్యదర్శిగా భాద్యతలను నిర్వహించాడు.  

ఇతను సుదీర్ఘకాలంగా రాష్ట్రీయ స్వయంసేవక్ సంఘ్ తో అనుబంధం కలిగివున్నాడు. 1988 నుంచి భారతీయ జనతా పార్టీ లో క్రియాశీలంగా ఉంటూ రచయితగా పలు పుస్తకాలు రాశాడు. అవినీతిపై పోరు, మొక్కల పెంపకంపై ఇతడికి  ఆసక్తి ఉంది. 

పూరీలోని జగన్నాథ మందిరంలో అనేక సంస్కరణలను చేపట్టాడు. ఆలయం మార్గంలోను, ఆలయంలోనూ మరణించిన భక్తులకు, పూజారులకు బీమా సౌకర్యం కల్పించడం, ఆలయం చుట్టూ సరిహద్దు గోడ నిర్మించడం వంటి చర్యలు తీసుకున్నాడు.

## రచయితగా
ఏకాంకికలు రచించే అతను ఇప్పటికి నాలుగు పుస్తకాలు రాశాడు. మరు బటాస్, రాణా ప్రతాప్, శేష ఝలక్, అస్తా సిఖండ్ మానసి వంటి పుస్తకాలను ఒరియా భాషలో రాసాడు.   

## మూలాలు

## బయటి లంకెలు
* 

వర్గం:ఆంధ్రప్రదేశ్ గవర్నర్లు
వర్గం:రాష్ట్రీయ స్వయంసేవక్ సంఘ్
వర్గం:భారతీయ జనతా పార్టీ రాజకీయ నాయకులు
వర్గం:1934 జననాలు
వర్గం:జీవిస్తున్న ప్రజలు
వర్గం:ఒడిశా రచయితలు
నేతకాని వెంకటేష్

**బోర్లకుంట వెంకటేష్ నేతకాని** తెలంగాణ రాష్ట్రానికి చెందిన రాజకీయ నాయకుడు, పెద్దపల్లి జిల్లా పార్లమెంట్ సభ్యుడు.

## రాజకీయ విశేషాలు
2019 లో జరిగిన 17 వ లోక్ సభ ఎన్నికల్లో పెద్దపల్లి లోక్‌సభ నియోజకవర్గం నుంచి తెలంగాణ రాష్ట్ర సమితి పార్టీ తరపున పోటీ చేసి సమీప కాంగ్రెస్ పార్టీ అభ్యర్థి చంద్రశేఖర్ పై 95,180 ఓట్ల అధిక్యంతో గెలుపొందాడు. ఈయన రాజకీయాలలో చేరకముందు ఎక్సైజ్ విభాగంలో డిప్యూటీ డైరెక్టర్ గా విధులు నిర్వహించేవాడు. ఈయన 1994, 1999, 2009 లలో మూడు సార్లు బోథన్ నియోజకవర్గ శాసనసభ్యునిగా గెలుపొందాడు. ఉమ్మడి రాష్ట్రంలో మంత్రిగా బాధ్యతలు నిర్వర్తించాడు.

## మూలాలు

వర్గం:జీవిస్తున్న ప్రజలు
వర్గం:1964 జననాలు
వర్గం:తెలంగాణ రాష్ట్ర సమితి రాజకీయ నాయకులు
వర్గం:ఆంధ్రప్రదేశ్ శాసన సభ్యులు (1994)
వర్గం:ఆంధ్రప్రదేశ్ శాసన సభ్యులు (1999)
వర్గం:ఆంధ్రప్రదేశ్ శాసన సభ్యులు (2009)
వర్గం:17వ లోక్‌సభ సభ్యులు
వర్గం:తెలంగాణ నుండి ఎన్నికైన లోక్‌సభ సభ్యులు